title: Punikkililjat

text: Kasvit ovat lyhytjuurakkoisia ja juuripurjeisia, karvattomia. Lehtiasento on kaksirivinen. Lehdessä on vahva keskisuoni. Kukinto on terttu, kukkaperät nivelikkäät ja kukassa on suuri putkimainen kehä. Emiö on varrellinen, siinä on mesiäisiä, lyhyt vartalo ja pienehkö luotti. Sikiäimessä on paljon siemenaiheita. Kota on liiteluomainen. Kromosomiluku n = 17, 27.


title: Punikkililjat

text: Punikkililjat muistuttavat morfologialtaan läheisesti sukulaisheimoaan Boryaceae. Sen kanssa ne kuuluvat Asparagales-lahkon kehityslinjaan (kladiin), jonka muodostavat niiden lisäksi heimot Lanariaceae, Asteliaceae ja iirikkikasvit (Hypoxidaceae).


title: Punikkililjat

text: Punikkililjalajeja on neljä:


title: Karl Gustaf Hjalmar Armfelt

text: Karl Gustaf (Carl Gustav) Hjalmar Armfelt (s. 1873-1959) oli suomalaissyntyinen kultaseppä Fabergén palveluksessa.


title: Karl Gustaf Hjalmar Armfelt

text: Armfelt syntyi Suomessa vuonna 1873 joko Hangossa tai Artjärvellä. Vuonna 1886 hän meni oppipojaksi suomalaisen kultaseppä Paul Sohlmanin työpajaan Pietariin. Hänestä tuli kisälli vuonna 1891. Fabergén mestarina hän työskenteli vuodesta 1895 alkaen. Fabergélla hän käytti esineissään merkkiä "ЯА". Armfeldt työskenteli myös kultaseppä Anders Nevalaisen alaisuudessa. Hänen uransa jatkui Pietarissa aina vuoteen 1916 asti. Hänen tunnetuimpia tuotteitaan olivat erilaiset metalli-, puu- tai kivikehykset.


title: Karl Gustaf Hjalmar Armfelt

text: Venäjän vallankumouksen jälkeen hän muutti Suomeen ja työskenteli Hämeenlinnassa kultaseppänä vuosina 1925–1937.


title: Lanaria plumosa

text: Lanaria plumosa on Asparagales-lahkoon kuuluva yksisirkkaiskasvi, joka on heimonsa (Lanariaceae) ainoa laji. Se kasvaa Etelä-Afrikan Kapmaassa.


title: Lanaria plumosa

text: Lajin tuntomerkkeihin kuuluu erityisesti sen lyhythaarainen kukinto, joka on kauttaaltaan puumaisesti haarovien karvojen peittämä. Kukat ovat säteittäissymmetrisiä, ja niiden kehälehdet ovat kasvaneet yhteen puolitiehen asti.


title: Lanaria plumosa

text: Lanariaceae muodostaa heimon Asteliaceae ja iirikkikasvien ("Hypoxidaceae") kanssa Asparagales-lahkossa kladin, jota luonnehtivat monisoluiset, usein haaroittuvat karvat, parasyyttiset ilmaraot, enemmän tai vähemmän kehänalainen sikiäin, mesiäisen väliseinien mesiäiset ja siemenaiheen siitereikä eli mikropyle, jonka molemmat siemanaiheen kalvot eli integumentit muodostavat.


title: Kickstart My Heart

text: Kickstart My Heart on yhdysvaltalaisen rock-yhtye Mötley Crüen kappale. Kappale on julkaistu vuoden 1989 albumilla Dr. Feelgood (albumi). Kappale kertoo basisti Nikki Sixxn huumeiden yliannostuksesta, jolloin hänet elvytettiin kahdella sydämeen annetulla adrenaliinipiikillä. Kappale sijoittui Billboardin Hot 100 listalla sijalle 18.


title: Profilointi (ohjelmointi)

text: Profilointi tarkoittaa ohjelmointiterminä menetelmää, jossa profilointityökalu analysoi ohjelmaa suorituksen aikana samalla tallentaen sen muistin kulutusta, suorituskykyä ja niin edelleen. Näin saadaan selville esimerkiksi mahdollisia pullonkauloja, virheitä, ylimääräistä virran ja muistin kulutusta ohjelmasta. Profiloinnin lisäksi tai vaihtoehtona sille voidaan tehdä staattista analyysiä.


title: Profilointi (ohjelmointi)

text: Amdahlin lain mukaan nopeiden ja tehokkaiden ohjelmien kehittämisessä on keskityttävä ohjelman kalleimpaan (raskaimpaan) kohtaan.


title: Profilointi (ohjelmointi)

text: Profilointityökalut voivat toimia eri periaatteilla kuten suorituksen mittauksilla, simuloimalla ja instrumentoimalla. Instrumentoinnilla tarkoitetaan ohjelman muokkaamista lisäämällä siihen itseensä laskureita. Profilointi voi käyttää mittauksiin laskureita kuten funktiokutsujen laskureita tai aikaperusteisia mittauksia.


title: Profilointi (ohjelmointi)

text: Tyypillisesti mittaukset suoritukset paljastavat "kuumia kohtia" () kahdella tavalla: paikkoja, joita kutsutaan usein, sekä paikkoja, joissa vietetään paljon suoritusaikaa. Molemmissa tapauksissa on arvioitava erikseen onko koodin suoritusta muutettava, muutettava kutsukohtia vai onko suoritus normaalia maksimikapasiteetin hyödyntämistä. Profilointiohjelmat voivat tallettaa kerätyn tapahtumajoukon () tai yhteenvedon () profiloinnista.


title: Profilointi (ohjelmointi)

text: Alustasta riippuen myös laitteistotason laskureita voi olla mahdollista käyttää profilointiin.


title: Asteliaceae

text: Asteliaceae on yksisirkkaisheimo Asparagales-lahkossa. Sen 36 lajia kasvaa Uudesta-Seelannista Uuteen-Guineaan ulottuvalla alueella, Tyynenmeren saarilla, Chilessä ja Maskareeneilla Intian valtamerellä.


title: Asteliaceae

text: Kasvit ovat enemmän tai vähemmän juurakollisia ja sisältävät myrkyllisiä saponiini-yhdisteitä. Kasvia peittävät pienet suomut tai tähtikarvat. Lehtiasento on kierteinen, lehtikanta toisinaan tupellinen. Kukat ovat yleensä yksineuvoisia ja sijaitsevat kaksikotisesti. Kukinto on haarainen terttu tai tähkä, ja siinä on kookkaat ylälehdet. Kukat ovat melko pieniä, ja kehälehdet ovat yleensä tyvestään kasvaneet yhteen. Heteet voivat kiinnittyä kehän tyvelle. Emiössä on toisinaan haarainen vartalo. Sikiäimessä on paljon siemenaiheita. Hedelmä on marja. Kromosomiluku n = 8, 30, ?35.


title: Asteliaceae

text: Heimo on evoluutiopuussa iirikkikasvien (Hypoxidaceae) sisarhaara. Yhdessä ne muodostavat kladin, jonka kasvit ovat lehtiruusukkeellisia tai mätästäviä sekä flavonoleja ja limakanavia sisältäviä. Kussakin emilehdessä on muutama tai paljon siemenaiheita. Siemenessä on ohutsoluseinäinen endospermi. Taimen sirkkalehti ei yhteytä ja siinä on pitkä kieleke.


title: Asteliaceae

text: Heimossa on perinteisesti erotettu useita sukuja, mutta nykyinen kladistisiin menetelmiin perustuva mielipide tuntuu kallistuvan siihen, että sukuja on vain yksi. Perinteisempi sukujako on seuraava:


title: Rodger Bain

text: Rodger Bain (s. 1945) on englantilainen levytuottaja.


title: Rodger Bain

text: Bain muistetaan parhaiten brittiläisen heavy metal -yhtyeen Black Sabbathin kolmen ensimmäisen albumin tuottajana. Hänen tyyliinsä kuului tuottaa albumit suoraan livenä vailla juurikaan päällekkäisnauhoituksia lyhyessä ajassa.


title: Rodger Bain

text: Bain tuotti myös Judas Priest -yhtyeen ensilevyn "Rocka Rollan", tosin Priestin jäsenet olivat pettyneitä lopputulokseen. Tiettävästi Bain hylkäsi Priestin ehdottamien ja myöhemmin yhtyeen toisella albumilla julkaistujen kappaleiden, kuten ”The Ripper”, ”Genocide” ja ”Tyrant”, sisällyttämisen albumille. Kappaleet ovat ajan myötä nousseet yhtyeen klassikkokappaleiksi.


title: Rodger Bain

text: Muita Bainin tuottamia yhtyeitä ovat esimerkiksi Barclay James Harvest ja Budgie. 1970-luvun puolivälin jälkeen Bain lopetti tuottajan työt. 1980-luvun alkupuolella hän perusti oman levymerkin Blue Chip/Cygnet Records.


title: Sarsuinmäen tykkipatterit

text: Sarsuinmäen tykkipatterit ovat toisen maailmansodan aikaiseen puolustuslinja Salpalinjaan kuuluneita betonirakenteita, jotka sijaitsevat Sulkavan Partalansaaressa.


title: Sarsuinmäen tykkipatterit

text: Paikalle löytää opaskylttien avulla. Patterit sijaitsevat korkealla mäellä, mutta puut peittävät näkymää alhaalta katsoen. Pattereista on poistettu aseistus. Niiden betonirakenteet ovat muotoilultaan samanlaisia, kuin muidenkin Salpalinjalle rakennettujen kiinteiden tykkipatterien. Patterien rakenteet ovat välttyneet ilkivallalta.


title: Tom Allom

text: Tom Allom on englantilainen tuottaja ja ääniteknikko, joka enimmäkseen oli aktiivisena 1970- ja 1980-luvuilla. Pääasiassa Allom on työskennellyt hard rock/heavy metal-yhtyeiden kanssa.


title: Tom Allom

text: Tom Allom muistetaan parhaiten Judas Priest-yhtyeen 1979-1988 välisen ajan albumien tuottajana. Yhtye teki myydyimmät albuminsa tuona aikakautena. Hän tuotti myös yhtyeen vuoden 2009 livealbumin "".


title: Tom Allom

text: Allom oli myös ääniteknikkona ja nauhoittajana Black Sabbath-yhtyeen viidellä ensimmäisellä albumilla. Muita Allomin tuottamia yhtyeitä ovat olleet mm. Def Leppard, Doc Holliday, Pat Travers, Strawbs, Krokus, Y&T ja Rough Cutt.


title: Tom Allom

text: Häntä kutsutaan lempinimellä "Colonel" (suom. eversti).


title: Hirsutismi

text: Hirsutismi tarkoittaa naisilla esiintyvää liiallista karvankasvua kehon alueilla, joissa tyypillisesti kasvaa karvaa lähinnä miehillä. Näitä alueita ovat esimerkiksi ylähuuli, leuka, rintakehä, alavatsa ja selkä.


title: Hirsutismi

text: Hirsutismin toteaminen on jossain määrin tulkinnanvaraista, sillä normaalin karvoituksen ja liikakarvoituksen ero on jossain määrin makuasia. Joidenkin arvioiden mukaan sitä esiintyy 5-10%:lla naisista, mutta joidenkin arvioiden mukaan esiintyvyys on jopa 15-50%. Tyypillinen syy on hirsutismille on munasarjojen monirakkulaoireyhtymä, jota esiintyy noin 5-15 prosentilla naisista.


title: Hirsutismi

text: Hirsutismi ei useimmiten ole merkki mistään vakavammasta ja sitä voidaankin hoitaa yksinkertaisesti karvoja poistamalla. Toisin kuin jotkut luulevat, karvojen poistaminen ei kiihdytä niiden kasvua. Karvankasvua voi hillitä myös eflornitiiniä sisältävällä voiteella. Eflornitiini hoitaa kuitenkin vain oiretta, ei sen taustalla olevaa syytä. Tämä tarkoittaa sitä, että karvankasvu palaa ennalleen, kun voiteen aktiivinen käyttö lopetetaan.


title: Hirsutismi

text: Runsas karvankasvu naisilla ei yleensä vaadi lääkärin hoitoa. Lääkäriin kannattaa kuitenkin hakeutua, mikäli karvankasvu on alkanut nopeasti tai mikäli karvankasvun ohella esiintyy muita oireita, kuten äänen madaltumista, hiustenlähtöä tai kuukautiskierron häiriöitä. Tällöin taustalla saattaa olla hormonitoiminnan häiriö.


title: Tšekkoslovakian sosialistinen tasavalta

text: Tšekkoslovakian sosialistinen tasavalta (tšekiksi ja , lyh. "ČSSR") oli kylmän sodan aikainen valtio Euroopassa.


title: Tšekkoslovakian sosialistinen tasavalta

text:
Neuvottelut Tšekkoslovakian perustamisesta Eduard Benešin johdolla alkoivat Moskovassa vuonna 1943.
Toisen maailmansodan lopulla 1945 pääasiassa Neuvostoliitto vapautti tasavallan saksalaisten miehityksestä. Josif Stalin oli tyytyväinen kommunistien osuuteen "Kansallisen rintaman" työläisten ja talonpoikien muodostamassa hallituksessa vuonna 1945. Kommunistien kannatus oli hyvä vuoden 1946 vaaleissa ja kommunistit pysyivät "Kansallisen Rintaman" hallituksessa. Klement Gottwald valittiin Tšekkoslovakian pääministeriksi kommunistien vaalivoiton myötä vuonna 1946. Kuitenkin, toive Moskovassa oli hiipumassa kommunistien voittoon seuraavissa vaaleissa 1948 toukokuussa 1947. Kremlin raportissa todetaan, että "taantumukselliset elementit" ylistävät länsimaista demokratiaa oli vahvistunut. Klement Gottwaldin johtama kommunistien vallankaappaus tapahtui helmikuussa 1948. Tšekkoslovakia oli kommunistien vallassa helmikuusta 1948 lähtien. Tšekkoslovakian sosialistinen tasavalta syntyi vuonna 1960, kun hyväksyttiin sosialistinen perustuslaki.


title: Tšekkoslovakian sosialistinen tasavalta

text: Prahan kevät oli vuonna 1968 poliittisesti liberaali ajanjakso kommunistisessa Tšekkoslovakiassa. Tilanne päättyi Varsovan liiton miehitykseen.


title: Tšekkoslovakian sosialistinen tasavalta

text: Kommunistivalta loppui rauhanomaisesti loppuvuonna 1989 olleen Samettivallankumouksen seurauksena ja syntyi Tšekin ja Slovakian liittotasavalta.


title: Jääkiekko talviolympialaisissa 2014 – miesten karsinnat

text:
Jääkiekon olympiakarsinnat vuoden 2014 Sotšin turnaukseen alkoivat marraskuussa 2012 Karsintojen lopputurnaukset pelattiin helmikuussa 2013 ja niiden voittajat Itävalta, Latvia sekä Slovenia etenivät Sotšin olympiaturnaukseen.
Ennakkokarsinta pelattiin Zagrebissa, Kroatiassa 17.- 19. syyskuuta 2012, ja sen voittaja Kroatia pääsi G-lohkon esikarsintaan.


text:
Esikarsinta pelattiin 8. marraskuuta - 11. marraskuuta 2012 kolmessa eri lohkossa ja esikarsinnan lohkovoittajat pääsivät karsinnan lopputurnaukseen.
G-lohkon turnaus pelattiin Budapestissä, Unkarissa.


text: Ottelut


text: H-lohkon turnaus pelattiin Kiovassa, Ukrainassa.


text: J-lohkon turnaus pelattiin Nikkōssa, Japanissa.


text: Karsinnan lopputurnaus pelattiin 7. helmikuuta - 10. helmikuuta 2013 ja lohkojen voittajat pääsevät olympialaisiin.


text: D-lohkon turnaus pelataan Bietigheim-Bissingenissä, Saksassa.


text: E-lohkon turnaus pelattiin Riiassa, Latviassa.


text: F-lohkon turnaus pelattiin Vojensissa, Tanskassa.


text: Sijoituksilla on merkitystä IIHF:n maailmanrankingeihin 2014-2017.


title: Tšekin ja Slovakian liittotasavalta

text: Tšekin ja Slovakian liittotasavalta (, , lyh. "ČSFR") oli valtio Euroopassa. Se syntyi rauhanomaisesti Tšekkoslovakian sosialistisesta tasavallasta loppuvuonna 1989 olleen Samettivallankumouksen seurauksena. Liittotasavallan olemassaolo loppui Samettierossa 1993, kun Tšekki ja Slovakia erosivat ja niistä tuli itsenäisiä valtioita.


title: Lentopallon miesten maailmancup 2011

text: Lentopallon miesten maailmancup 2011 pelattiin Japanissa 20. marraskuuta−4. joulukuuta. Kilpailu toimi samalla karsintana Lontoon olympiakisoihin. Kolmelle parhaalle lohkesi paikka olympialaisiin. Muille joukkueille jäi vielä mahdollisuus lunastaa kisapaikka omien maanosiensa karsintojen kautta.


title: Lentopallon miesten maailmancup 2011

text: Maailmancupiin saivat paikan Japani isäntäjoukkueena, maanosiensa mestarit: Brasilia, Kuuba, Serbia, Egypti ja Iran, neljä parsta maanosiensa mestaruusturnauksen kakkosta rankingin perusteella: Yhdysvallat, Italia, Argentiina ja Kiina. Lisäksi ns. villillä kortilla Puola ja Venäjä.


title: Lentopallon miesten maailmancup 2011

text: Joukkueet pelasivat yksinkertaisen sarjan, jokainen kerran jokaista vastaan. Aluksi joukkueet jaettiin kahteen ryhmään, joissa joukkueet pelasivat toinen toistaan vastaan. Jatkossa ryhmien koostumusta vaihdettiin siten, että jokainen tuli kohdanneeksi toisensa. Alkukierrosten yllättäjä oli Iran, joka voitti viidestä ottelustaan neljä ja hävisi ainoastaan Kuuballe. Iranin voitot tulivat Japanista, Serbiasta, Puolasta ja Argentiinasta. Kolme näistä oli 3-2 -voittoja jonka johdosta pistemäärä ei noussut yhdeksää suuremmaksi. Puola, Venäjä, Brasilia ja Italia ylsivät niin ikään neljään voittoon viidestä ottelusta.Joukkueet kohtasivat ryhmissään vain ne joukkueet, joita eivät olleet aiemmin kohdanneet. Puola ja Venäjä selvittivät tämän vaiheen puhtaalla pelillä. Italia ja Brasilia kokivat tappion Kuuballe pudoten terävimmästä kärjestä. Myös Serbia onnistui nappaamaan pisteet Brasilialta. Iranin peli alkoi pikkuhiljaa myöskin hiipua. Voitto Egyptistä jäi sille kierroksen ainoaksi.Kolmas olympiaturnaus paikka ratkesi viimeisissä otteluissa, kun Brasilia onnistui voittamaan Puolan, jolle Italia vastaavasti hävisi, molemmat tuloksin 3-2. Näin Brasilia nousi Italian rinnalle pisteissä ja paremmalla eräsuhteella kolmannelle sijalle.


title: Ansongo

text: Ansongo on maalaiskunta ja sen keskuskylä sekä Ansongon piirin hallinnollinen keskus Malin Gaon alueella. Se sijaitsee Nigerjoen varrella sata kilometriä Gaosta kaakkoon. Kunnassa on 32 700 asukasta (vuonna 2009).


title: Ansongo

text: Ansongon kunnan pinta-ala on 496 neliökilometriä. Se rajoittuu pohjoisessa Ansongon piirin Baran, koillisessa Talatayen, idässä Tin-Haman, etelässä Bourran ja lännessä Tessitin kuntiin.


title: Ansongo

text: Kuntaan kuuluu kuusi kylää ja kaksi paimentolaisryhmää. Asukkaat ovat songhaita, tuaregeja, fulbeja ja arabeja. Heistä valtaosa on muslimeja.


title: Ansongo

text: Ansongosta on maantieyhteys Gaoon, Nigerin rajalle Labbézangaan sekä Ménakan kautta Anderamboukaneen. Gaon ja Ansongon välillä on ympärivuotista jokiliikennettä, Ansongon ja Labbézangan väli on liikennöitävissä vain syyskuusta helmikuuhun. Ansongon lähellä Zakoïréssa on huonokuntoinen ja vähän käytetty lentokenttä.


title: Ansongo

text: Seudun pääelinkeinot ovat maanviljely, karjanhoito ja kalastus. Lisäksi harjoitetaan kaupankäyntiä ja käsityöammatteja. Monet hakeutuvat ansiotöihin Nigeriaan, Nigeriin ja Norsunluurannikolle.


title: Ansongo

text: Kunnassa on 14 alkeiskoulua, kaksi yläkoulua, kaksi koraanikoulua, keskikoulu ja lyseo. Terveyspalveluihin kuuluu terveyskeskus, terveysasema ja neuvola.


title: Lymesykliini

text: Lymesykliini on tetrasykliiniryhmään kuuluva antibiootiksi luokiteltava lääkeaine. Sitä käytetään muun muassa aknen sekä klamydioiden hoitoon.


title: Lymesykliini

text: Kuten kaikki lääkkeet, myös lymesykliini voi aiheuttaa haittavaikutuksia. Sen yleisempiin haittavaikutuksiin kuuluvat pahoinvointi, vatsakipu, ripuli ja päänsärky.


title: Miikka Lönnqvist

text: Miikka Lönnqvist (s. 6. heinäkuuta 1989 Koski Hl.) on suomalainen poliitikko ja Suomen opiskelijakuntien liiton toiminnanjohtaja. Aikaisemmin Lönnqvist on toiminut muun muassa Sosialidemokraattisten Nuorten pääsihteerinä ja Nuorten Kotkien toiminnanjohtajana. Koulutukseltaan hän on valtiotieteiden kandidaatti.


title: Miikka Lönnqvist

text: Lönnqvist toimii valtuutettuna Hollolan kunnanvaltuustossa sekä jäsenenä maakunnan jätelautakunnassa. Edellisellä valtuustokaudella Lönnqvist toimi Hollolassa kunnanhallituksen jäsenenä. Ennen Hämeenkosken sulautumista osaksi Hollolaa Lönnqvist on toiminut useissa kunnallisissa luottamustoimissa Hämeenkoskella, jossa hän toimi kunnanvaltuustossa, kunnanhallituksen varapuheenjohtajana sekä keskusvaalilautakunnan puheenjohtajana vuosina 2009-2015.


title: Miikka Lönnqvist

text: Lönnqvist on toiminut Hämeen Sosialidemokraattien varapuheenjohtajana vuosina 2011-2018.


title: Miikka Lönnqvist

text: Valtakunnallisella tasolla Lönnqvist toimii Nuorten Kotkien varapuheenjohtajana sekä Valtion nuorisoneuvostossa. Aiemmin hän on toiminut muun muassa TSL:n ja Demo ry:n hallituksissa sekä SDP:n puoluevaltuustossa.


title: Miikka Lönnqvist

text: Lönnqvist on toiminut myös kansanedustaja Satu Taiveahon eduskunta-avustajana.


title: Iirikkikasvit

text: Iirikkikasvit (Hypoxidaceae) on yksisirkkaisiin kuuluva kasviheimo lahkossa Asparagales. Siinä on 7–9 sukua ja 100–220 lajia tropiikin alueilla, joilla kuiva ja sadekausi vuorottelevat. Monimuotoisuuskeskittymä on eteläisessä Afrikassa (levinneisyyskartta).


title: Iirikkikasvit

text: Varsi on enemmän tai vähemmän mukulamainen tai juurakkomainen, ja supistuvat juuret ovat iirikkikasveilla yleisiä. Lehdet sijaitsevat kolmessa rivissä ruusukkeena ja ovat poimuisia. Lehtikanta jää pysyvästi varteen lehden kuihduttua. Kasvit ovat huomiota herättävän karvaisia. Kukintotyyppi vaihtelee; kukinto on vanallinen, vana litteähkö. Yleensä kukat ovat yksisirkkaisten tapaan kolmilukuisia, harvoin kaksilukuisia. Kehä on erilehtinen tai putkimainen, ja sen ulkokiehkura on vihertävä ulkopuoleltaan. Sikiäin on kehänalainen, ja sen kärki on usein kaventunut ja nokkamainen. Sikiäimessä ei ole mesiäisiä. Hedelmä avautuu sivultaan tai on avautumaton tai marjamainen. Joskus hedelmä on kansiluomainen. Siemenet ovat pallomaisia, sileitä tai piikkisiä, ja niissä on huomiota herättävä kannattimen arpi. Alkio on lyhyt ja enemmän tai vähemmän erilaistumaton. Kromosomiluku on n = 6–9, 11.


title: Iirikkikasvit

text: Iirikkikasvien lähin sukulainen on Asteliaceae-heimo, joka on sen rinnakkaishaara Asparagales-lahkon evoluutiopuussa. Aikaisemmissa luokittelujärjestelmissä iirikkikasvit vietiin narsissikasvien heimoon (Amaryllidaceae). Iirikkikasvien heimo käsittää seitsemästä yhdeksään sukua, joista runsaslajisimmat ovat "Hypoxis" ja "Pauridia". Edellisessä on 50– 100 lajia, jälkimmäisessä 31.


title: Liiriat

text: Liiriat ("Ixiolirion") on yksisirkkaissuku, johon kuuluu kolme lajia ja joka on Ixioliriaceae-heimon (lahko Asparagales) ainoa suku.


title: Liiriat

text: Lajit kasvavat Egyptistä Keski-Aasiaan ulottuvalla alueella (kartta)..


title: Liiriat

text: Liiriat ovat pystyjuurakkoisia ruohoja, joiden lehdet ovat kärjestään lieriömäisiä. Kukinto on terttumainen, lähes sarjamainen, ja lehdellinen. Kukat ovat melko kookkaita, sinisiä ja lyhyen putkimaisia. Sikiäin on kehänalainen, luotti kolmiliuskainen. Hedelmissä on kulmikkaat siemenet, joissa on endospermi eli siemenvalkuainen. Sirkkalehdet jäävät valkoisiksi jopa siemenen itämisen jälkeen valolle altistuneina.


title: Liiriat

text: Heimo Ixioliriaceae kuuluu Asparagales-lahkoon, ja sen lähin sukulainen on chilentähtikasvien heimo (Tecophilaeaceae). Heimojen muodostamaa evoluutiopuun haaraa luonnehtivat mukulamaiset varret, kierteinen lehtiasento, tupelliset lehdet, melko kookkaat kukat, uloimpien kehälehtien tylppäpäisyys tai sukasellisuus, kehätorven lyhyys, heteiden kiinnittyminen kehätorven suulle ja siemenen pitkä alkio.


title: Liiriat

text: Liiriat liitettiin aiemmin usein narsissikasveihin (Amaryllidaceae), joiden valtaosasta ne poikkeavat lehtevän kukintovanan, sinisten kehälehtien ja alkaloidien puuttumisen suhteen.


title: Liiriat

text: The Plant List luettelee seuraavat neljä hyväksyttyä liirialajia:Liiriaa ("Ixiolirion tataricum") kasvatetaan huonekasvina.


title: Elämäsi suloisin virhe

text: Elämäsi suloisin virhe on Heli Kajon 23. toukokuuta 2012 julkaistu esikoisalbumi. Albumi valittiin YleX:n viikon albumiksi viikolla 21. Albumi sijoittui sen ensimmäisellä listaviikollaan Suomen virallisen albumilistan neljännelle sijalle.


title: Elämäsi suloisin virhe

text: Kajon saatua levytyssopimuksen Suomen vuoden 2010 Euroviisukarsintojen jälkeen albumin tuottajaksi pestattiin Sipe Santapukki. Myöhemmin albumin tuottajaksi kuitenkin vaihtui Janne Oinas. Albumin teon viimeisimpiä vaiheita seurattiin myös "Iholla"-televisiosarjassa, jossa Heli Kajo oli yksi sarjan kuudesta ensimmäisen tuotantokauden naisesta.


title: Elämäsi suloisin virhe

text: Albumin ensimmäinen single ”Annankadun kulmassa” julkaistiin jo maaliskuussa 2010, kun Kajo kilpaili sillä Suomen euroviisukarsinnoissa. Seuraava single, ”Jos mä kuolen nuorena”, julkaistiin maaliskuussa 2012 ja siitä on julkaistu Matti Ahopellon ohjaama musiikkivideo. Albumin julkaisuviikolla julkaisiin singlenä albumin nimikkoraita ”Elämäsi suloisin virhe”.


title: Sedov

text: Sedov (, entiset nimet "Magdalene Vinnen II" (1921–1936) ja "Kommodore Johnsen" (1936–1948)), on nelimastoinen teräsrunkoinen parkki, joka oli lähes 80 vuoden ajan suurin käytössä oleva perinteinen purjelaiva. Se on alkujaan rakennettu saksalaiseksi rahtialukseksi mutta on nykyisin purjekoululaiva ja kouluttaa oppilaita Murmanskin, Pietarin ja Arkangelin yliopistosta. Se osallistuu säännöllisesti suuriin kansainväliseen tapahtumiin ja on osallistunut säännöllisesti myös The Tall Ships' Races -tapahtumaan.


title: Sedov

text: Bremeniläinen laivanvarustaja F. A. Vinnen & Co tilasi "Magdalene Vinnen II" nimisen parkin Friedrich Krupp Germaniawerftiltä Kielistä. Alus laskettiin vesille 1921 purjealuksena, joka oli varustettu apumoottorilla. Alus lähti neitsytmatkalleen vielä samana vuonna 1. syyskuuta Bremenistä Cardiffin kautta Buenos Airesiin.


title: Sedov

text: Alus kuljetti uransa aikana rahtia kaikkialta maailmasta kuten puuta Suomesta, vehnää Australiasta pyriittiä Italiasta ja kappaletavaraa Belgiasta. Se kiersi kahdesti Kap Hornin matkalla Chileen. Viimeisellä matkallaan 1936 alus matkasi Argentiinaan, Etelä-Afrikkaan, Australiaan, Reunionille ja Seychelleille.


title: Sedov

text: "Magdalene Vinnen II" myytiin 9. elokuuta 1936 bremeniläiselle Norddeutscher Lloydille, joka nimesi sen "Kommodore Johnseniksi". Uusi omistaja muutti aluksen rahtia kuljettavaksi koululaivaksi, joten majoitustarvetta tuli lisätä 50-60 koulutettavan kuljettamiseksi.


title: Sedov

text: Saksan antauduttua alus luovutettiin sotakorvauksena Neuvostoliitolle 20. joulukuuta 1945. Neuvostoliitossa alus muutettiin laivaston koululaivaksi nimettynä "Sedoviksi" napatutkija Georgy Sedovin kunniaksi. Alus oli laivaston koululaivana 1952-1957, jona aikana se teki laivastovierailuja muun muassa Etelä-Amerikkaan ja Afrikkaan. Vuonna 1957 alus siirrettiin merentutkimusalukseksi Pohjois-Atlantille, missä tehtävässä se oli vuoteen 1966 saakka. Tutkimusmatkoilla oli yleensä mukana myös kadetteja.


title: Sedov

text: Alus siirrettiin 1966 Kronstadtissa reserviin, ja sen hallinta siirtyi kalastusministeriölle. 1970-luvulla alusta käytettiin toisinaan koululaivana Suomenlahdella. Vuonna 1981 alus esiintyi kunnostettuna ja sille oli rakennettu esiintymislavalla varustettu lasikatettu juhlasali sekä elokuvateatteri. Alus siirrettiin Riikaan Itämeren koululaivaosastoon. Alus vastaanotti kadetteja Kaliningradin ja Murmanskin merisotakouluista. Latvian itsenäistyttyä vuonna 1991 alus lähti Riiasta Murmanskiin ja se siirrettiin osaksi Murmanskin merisotakoulua. Sen uudeksi kotisatamaksi tuli Murmansk.


title: Sedov

text: Vuoden 2017 huhtikuussa Sedovin kotisatamaksi vaihtui Kaliningrad ja sitä operoi Kaliningradin teknillinen yliopisto.


title: Doryanthaceae

text: Doryanthaceae on yksisirkkaisten Asparagales-lahkoon kuuluva heimo, jossa on vain yksi kaksilajinen suku: keihäskukat ("Doryanthes"). Kumpikin lajeista kasvaa Itä-Australiassa.


title: Doryanthaceae

text: Keihäskukat ovat massiivisia, mätästäviä monivuotisia ruohoja, joilla on sipulimainen varren tyvi. Lehdet ovat kierteisasentoisia, ehytlaitaisia ja hajoavat kuiduiksi kärjistään. Tiheä kukinto sijaitsee jopa 6 m pitkän, haarattoman ja lehdellisen varren päässä. Toisinaan kukinto on melkein sarjamainen. Kukinnossa on paljon kookkaita, säteittäissymmetrisiä ja kirkkaanpunaisia kukkia. Kehälehdet ovat kookkaita ja muodostavat pitkän putken. Ponnet avautuvat sivulle ja kiinnittyvät palhoon keskiosastaan. Sikiäin on kehänalainen. Siemenet ovat litteitä ja siivellisiä; niissä on endospermi eli siemenvalkuainen ja litteä alkio. Taimessa on sivuilta litistynyt imujuuri eli haustorio ja sirkkalehteä suojaava itutuppi eli koleoptiili.


title: Doryanthaceae

text: Keihäskukat kuuluvat Asparagales-lahkon evoluutiopuun haaraan, jossa ovat myös kurjenmiekkakasvit (Iridaceae), Xeronemataceae, heinäpuukasvit (Xanthorrhoeaceae), narsissikasvit (Amaryllidaceae) ja parsakasvit (Asparagaceae).


title: Doryanthaceae

text: Keihäskukkien kaksi lajia ovat:


title: Yhdysvaltain presidentinvaalit 1920

text: Yhdysvaltain presidentinvaalit 1920 järjestettiin 2. marraskuuta 1920. Vaalit voitti republikaani Warren Harding haastajanaan demokraatti James M. Cox. Vaalien tärkeimpiä kysymyksiä olivat ensimmäisen maailmansodan jälkeiset rauhansopimukset ja Yhdysvaltain jäsenyys Kansainliitossa.


title: Yhdysvaltain presidentinvaalit 1920

text: Entisen presidentin, Theodore Rooseveltin mahdollisuuksiin republikaanien ehdokkaana uskottiin vahvasti, mutta hän kuoli sydänkohtaukseen 6. tammikuuta 1919. Täten Warren Hardingista tuli puolueen "musta hevonen" -ehdokas.


title: Yhdysvaltain presidentinvaalit 1920

text: Vaalit olivat ensimmäiset Yhdysvaltain presidentinvaalit, joissa naiset saivat äänestää. Tämä ilmeni äänestäneiden määrän merkittävänä kasvuna.


title: Yhdysvaltain presidentinvaalit 1920

text:
Demokraattinen puolue:
Republikaaninen puolue:
Sosialistinen puolue:


title: Poutatorvi

text: Poutatorvi on Kangasalla vuonna 2005 perustettu yhtye. Yhtyeen esikoisalbumi "Poutatorvi" julkaistiin vuonna 2009 levy-yhtiö Lusti Music & Artsin kautta. KHY Suomen Musiikki julkaisi yhtyeen toisen pitkäsoiton, "Solarphonic Shock Wavesin", 11. huhtikuuta 2012. Poutatorvi on keikkaillut lukuisilla klubeilla ja festivaaleilla, kuten Flow, Faces, Maailma kylässä, Naamat ja Ämyrock.


title: Dallapénpuisto

text: Dallapénpuisto () on puisto Helsingin Vallilassa. Puisto on rakennettu entisen ratapiha-alueen paikalle; se sijaitsee Harjun nuorisotalon vieressä Aleksis Kiven kadun, Teollisuuskadun ja Kustaankadun rajaamalla alueella.


title: Dallapénpuisto

text: Puiston nurmikentät nousevat kolmessa kohtaa pyramidin muotoisiksi kumpareiksi. Kumpareet myös rajaavat puistoa ja antavat suojaa lähikatujen liikenteeltä. Puiston keskiosassa on kivetty aukio, jota ympäröivät penkit, valaisinpollarit ja kynäjalavien rivit.


title: Dallapénpuisto

text: Puisto on saanut nimensä Dallapé-orkesterin mukaan. Monet tanssiorkesterin jäsenet ovat asuneet Aleksis Kiven kadun varrella ja sen lähialueilla Vallilassa ja Kalliossa. Puiston valmistumista juhlittiin puistotansseilla 9. syyskuuta 2005. Esiintyjänä oli kahdeksanmiehinen Dallapé-orkesteri. Dallapé perustettiin syyskuussa 1925, joten puiston avajaiset osuivat yhteen orkesterin 80-vuotispäivien kanssa. Orkesterin historiaa esitellään taulussa, joka on kiinnitetty puiston reunalla sijaitsevan punatiilisen muuntamorakennuksen seinään.


title: Dallapénpuisto

text: Puiston tienoilla oli 1800-luvun alkuun saakka Sörnäisten järvi.


title: Yhdysvaltain presidentinvaalit 1916

text: Yhdysvaltain presidentinvaalit 1916 järjestettiin 7. marraskuuta 1916. Vaalit voitti istuva presidentti, demokraatti Woodrow Wilson haastajanaan republikaani Charles Evans Hughes. Wilson oli demokraattisen puolueen ainoa presidenttiehdokas.


title: Yhdysvaltain presidentinvaalit 1916

text: Vaalit järjestettiin keskellä ensimmäistä maailmansotaa Yhdysvaltojen ollessa edelleen puolueeton valtio. Vaikka Yhdysvallat olikin selvästi kääntynyt ympärysvaltoja kohti, monet äänestäjät halusivat maan pysyvän puolueettomana. Entisen presidentti Wilsonin vaalilause olikin "He kept us out of war" (suom. "hän piti meidät poissa sodasta").


title: Yhdysvaltain presidentinvaalit 1916

text:
Demokraattinen puolue:
Republikaaninen puolue:


title: Wasenius (suku)

text: Wasenius (myös Vasenius) on suomalainen porvarissuku.


title: Wasenius (suku)

text: Suvun ensimmäinen tunnettu jäsen oli hämeenlinnalainen porvari Matts Eerikinpoika (n. 1695–1743), joka käytti 1740-luvulla sukunimeä Wassén tai Waseen. Hänen poikansa omaksuivat nimen muodossa Wasenius. Suku vaikutti hänen jälkeensä kahden polven ajan porvareina Hämeenlinnassa, mutta 1800-luvun alussa osa hänen pojanpojan pojistaan siirtyi Turkuun ja Helsinkiin. Näihin kuului muun muassa liikemies ja kirjakauppias Gustaf Otto Wasenius. Hänen 1832 rakennuttamansa Annalan huvila Helsingissä oli suvun omistuksessa vuoteen 1940.Äitinsä puolelta Waseniuksiin kuuluvat muun muassa laulaja Riki Sorsa ja tuottaja Robert von Bahr. Pikaluistelun maailmanmestari Birger Wasenius (1911–1940) kuului ilmeisesti eri sukuun.


title: Gråharunan hylky

text: Gråharunan hylky on Korppoosta vuonna 1998 löytynyt hylky.


title: Gråharunan hylky

text: Se löytyi puolustusvoimien sukeltajien kuntosukellusten yhteydessä. Sitä on dokumentoitu vuosina 2001-2003 Museoviraston luvalla ja valvonnassa. Runko on noin 16 metriä pitkä, tammea, ja limisaumainen, ja siinä on saattanut olla kaksi mastoa. Se on ajoitettu 1500-1600-luvun vaihteeseen. Se on harvinainen ja säilynyt poikkeuksellisen hyvin, koska sitä eivät ole vahingoittaneet virkistyssukeltajat. Sille on vuonna 2004 vahvistettu suoja-alue, jolla on kielletty kaikki sukellustoiminta ja ankkurointi hätätilanteita lukuun ottamatta.


title: Gråharunan hylky

text: Hylystä on löytynyt esineistöä, keramiikkavateja ja -patoja sekä erilaisten ainesosien sulatuksessa käytettyjä upokkaita, joiden perusteella se on ajoitettu.


title: Gösta Wasenius

text: Gustaf Fredrik (Gösta) Wasenius (10. maaliskuuta 1863 Helsingin pitäjä – 18. kesäkuuta 1939 Helsinki) oli suomalainen palomestari, urheilija ja tärkeä varhainen urheiluvaikuttaja. Wasenius oli aikanaan tunnettu hahmo Helsingissä; häntä kutsuttiin Brand-Wasseksi (”Palo-Wasse”) ja hammaslääkäriveli Ernst Waseniusta Tand-Wasseksi (”Hammas-Wasse”). Molemmat kuuluivat Wasenius-sukuun. Gösta Wasenius toimi Helsingin palomestarina 1886–1931. Hän tuli tehtävään viransijaisena vain 23-vuotiaana ja sai vakituisen viran kahden vuoden kuluttua.


title: Gösta Wasenius

text: Wasenius kirjoitti ylioppilaaksi Svenska Normallyceumista 1881 ja valmistui kaksi vuotta myöhemmin yliopistosta voimistelunopettajaksi. Hän toimi voimistelunopettajana Helsingin eri ruotsinkielisissä lyseoissa vuoteen 1897 ja oli voimistelun ja hygienian lehtorina omassa vanhassa opinahjossaan 1896–1920. Ennen palopäälliköksi tuloaan hän ehti luoda lyhyen urheilu-uran voimistelijana sekä pikaluistelijana. Hän oli oman urheilu-uransa varhaisen päättymisen jälkeenkin merkittävä vaikuttaja useissa urheiluseuroissa ja -järjestöissä. Wasenius oli keskeinen henkilö Helsingfors Gymnastikklubbissa, jonka puheenjohtajaksi hänet valittiin 1905, sekä Helsingfors Skridskoklubbissa, jonka toimitusjohtajana hän oli 1890–1916. Hän vaikutti myös Suomen Luisteluliiton perustamiseen vuonna 1908 ja oli sen puheenjohtajana 1917–1919. Lopulta Wasenius eteni valtakunnallisiin urheilun kattojärjestöihin. Hän oli Suomen Voimistelu- ja Urheiluliiton johdon ruotsinkielisenä edustajana, Svenska Finlands Idrottsförbundin johtokunnan jäsenenä ja molempien rahastonhoitajana 1906–1912 sekä Suomen Olympiakomitean jäsenenä ja rahastonhoitajana 1907–1928.


title: Gösta Wasenius

text: Wasenius oli poliittisista syistä karkotettuna Saratoviin Venäjälle toisen sortokauden aikana 1916–1917. Hän osallistui 1938 Suomen luonnonsuojeluyhdistyksen perustamiseen. Jääkärieverstiluutnantti Erik Wasenius oli hänen poikansa.


title: Eurooppa-liigan kausi 2012–2013

text:
UEFA Europa Leaguen kausi 2012–2013 oli jalkapallokilpailu Eurooppa-liigan neljäs kausi nykyisellä nimellään ja 42. UEFA:n järjestämä turnaus eurooppalaisille seurajoukkueille. Loppuottelu pelattiin Amsterdam Arenalla Amsterdamissa Alankomaissa. Mestaruuden voitti Chelsea FC. Atlético Madrid lähti kauteen puolustavana mestarina.
Osallistujat Eurooppa-liigaan tai sen karsintaan jakautuivat maittain mukaan.


title: Eurooppa-liigan kausi 2012–2013

text: Muut arvonnat paitsi lohkovaiheen arvonta suoritettiin UEFA:n päämajassa Nyonissa Sveitsissä.


title: Eurooppa-liigan kausi 2012–2013

text:
UEFA:n vahvistama aikataulu:
Ensimmäisen ja toisen karsintakierroksen arvonta suoritettiin 25. kesäkuuta 2012. Ensimmäiset osaottelut pelattiin 5. heinäkuuta 2012 ja toiset osaottelut 12 heinäkuuta 2012.


title: Eurooppa-liigan kausi 2012–2013

text: Ensimmäisen ja toisen karsintakierroksen arvonta suoritettiin 25. kesäkuuta 2012. Ensimmäiset osaottelut pelattiin 19. heinäkuuta ja toiset osaottelut 26 heinäkuuta 2012.


title: Eurooppa-liigan kausi 2012–2013

text: Kolmannen karsintakierroksen arvonta suoritettiin 20. heinäkuuta 2012. Ensimmäiset osaottelut pelattiin 2. elokuuta 2012 ja toiset osaottelut 9 elokuuta 2012.


title: Eurooppa-liigan kausi 2012–2013

text: Kierrokselle osallistuu 58 joukkuetta: 40 voittajaa edelliseltä kierrokselta, ja seuraavat 18 joukkuetta.


title: Eurooppa-liigan kausi 2012–2013

text: Play-off -kierroksen arvonta suoritettiin 10. elokuuta 2012. Ensimmäiset osaottelut pelattiin 23. elokuuta 2012 ja toiset osaottelut 30 elokuuta 2012.


title: Eurooppa-liigan kausi 2012–2013

text: Kierrokselle osallistui 62 joukkuetta: 29 voittajaa edelliseltä kierrokselta, ja seuraavat 33 joukkuetta.


title: Eurooppa-liigan kausi 2012–2013

text: Lohkovaiheen arvonta suoritettiin 31. elokuuta 2012. Ottelut pelattiin 20. syyskuuta – 6. joulukuuta 2012


title: Eurooppa-liigan kausi 2012–2013

text: Kierrokselle osallistui 48 joukkuetta: 31 voittajaa edelliseltä kierrokselta, ja seuraavat 17 joukkuetta.


title: Euroopan Grand Prix 2012

text: Euroopan Grand Prix 2012 (virallisesti 2012 Formula 1 Grand Prix of Europe) oli Formula 1 -kauden 2012 kahdeksas osakilpailu, joka ajettiin 24. kesäkuuta Valencian katuradalla, Espanjassa. Kyseessä oli toistaiseksi viimeinen Valencian katuradalla ajettu kilpailu.


title: Euroopan Grand Prix 2012

text: Kilpailuun paalupaikalta lähti Red Bullin Sebastian Vettel, joka joutui kuitenkin keskeyttämään kilpailun laturivian vuoksi. Kilpailun voittoon nousi 11. ruudusta aloittanut Ferrarin Fernando Alonso. Toiseksi sijoittui viidennestä ruudusta lähtenyt Lotuksen Kimi Räikkönen. Kolmanneksi ajoi Mercedeksen Michael Schumacher, josta tuli 43 vuoden ja 173 päivän iässä vanhin palkintokorokkeelle noussut kuljettaja sitten Jack Brabhamin ja 1970 Britannian GP:n. Samalla palkintokorokesijoitus oli Schumacherille uran viimeinen.


title: Euroopan Grand Prix 2012

text: Alonsosta tuli ensimmäinen kuljettaja kaudella 2012, joka onnistui ottamaan toisen osakilpailuvoittonsa.


title: Euroopan Grand Prix 2012

text: FIA:n tuomaristossa viikonlopun ajan toimi Mika Salo, Garry Connelly ja Paolo Longoni.


title: Euroopan Grand Prix 2012

text: Williamsin kolmoskuljettaja Valtteri Bottas ajoi perjantain ensimmäisissä vapaissa harjoituksissa Bruno Sennan tilalla. Force Indian Jules Bianchi ajoi Nico Hülkenbergin tilalla.


title: Zolotšiv

text: Zolotšiv (, ) on kaupunki Lvivin alueella Länsi-Ukrainassa. Kaupungin asukasluku on 24 074.


title: Lohkojako

text: Lohkojako on suomalaisessa maanviljelyksessä käytetyn maan historiallisesti vanhin tunnettu maankäyttömenetelmä. Pisimpään se oli käytössä harvaan asutuilla alueilla Itä- ja Pohjois-Suomessa, joissa ei pääsääntöisesti muodostunut kyläyhteisöjä. Maan tiheämmin asutuissa osissa viljelysmaa jaettiin sarkajaolla. Molemmat menetelmät korvautuivat 1700-luvulta lähtien isojaolla.


title: Lohkojako

text: Lohkojaossa peltomaa koostui epäsäännöllisen muotoisista pienistä peltotilkuista, joita talot olivat raivanneet ja joita ne viljelivät yksityisesti.


title: Parhaan elokuvan César-palkinto

text: Parhaan elokuvan César-palkinto () on yksi vuosittain jaettavista César-palkinnoista.


title: Xeronemataceae

text: Xeronemataceae on Asparagales-lahkoon kuuluva yksisirkkaisheimo, jonka ainoa suku on 2-lajinen "Xeronema". Lajeja kasvaa Uuden-Seelannin Poor Knights -saarilla ja Uudessa-Kaledoniassa.


title: Xeronemataceae

text: Molemmat lajit ovat suurikokoisia ja juurakollisia ruohoja, joiden lehdet ovat miekkamaisia ja sijaitsevat syrjittäin kahdessa rivissä. Kukinto on tiheän tähkämäinen ja ulkonäöltään harjamainen, haarainen ja suojuslehdellinen. Kukat ovat melko kookkaita, säteittäissymmetrisiä ja ylöspäin suuntautuvia. Heteet ulottuvat pitkälle ulos kukasta, ja ponnet kiinnittyvät palhoon keskikohdastaan. Kromosomiluku on n = 17, 18.


title: Xeronemataceae

text: Xeronemataceae-heimo kuuluu Asparagales-lahkossa evoluutiopuun haaraan, jossa ovat myös heinäpuukasvit (Xanthorrhoeaceae), narsissikasvit (Amaryllidaceae) ja parsakasvit (Asparagaceae). Tässä evoluutiopuun haarassa on mitokondrion rpl2-geeni kadonnut. Aikaisemmin "Xeronema" on viety soihtukasveihin (Asphodelaceae) tai päivänliljakasveihin (Hemerocallidaceae), jotka ovat nyt heinäpuukasvien laajasti käsitetyssä heimossa.


title: Xeronemataceae

text: Suvun kaksi lajia ovat:


title: Myytinmurtajat (8. tuotantokausi)

text: Myytinmurtajat ("MythBusters") on yhdysvaltalainen televisiosarja. Jokaisessa jaksossa keskitytään kahteen tai useampaan kaupunkitarinaan, yleiseen uskomukseen, elokuvakohtaukseen tai nettihuhuun.


title: Myytinmurtajat (8. tuotantokausi)

text: Kauden 8 jaksot 137 - 159 esitettiin Yhdysvalloissa vuonna 2010.


title: Leskenlehdet

text: Leskenlehdet ("Tussilago") on asterikasvien heimoon kuuluva suku. Parhaiten tunnettu kasvi suvussa on leskenlehti ("Tussilago farfara").


title: Leskenlehdet

text: Leskenlehti on nykyisin ainoa sukuun hyväksytty laji, mutta historiallisesti siihen on sijoitettu melko paljon lajeja. Leskenlehdet kuvannut Carl von Linné sijoitti sukuun alun perin muun muassa ruttojuuret ("Petasites"), alppitupsun ("Homogyne alpina") ja "Chaptalia"- ja "Leibnitzia"-sukujen kasveja.


title: Rok Pajič

text: Rok Pajič (s. 26. syyskuuta 1985 Jesenice, Slovenia, Jugoslavian sosialistinen liittotasavalta) on slovenialainen ammattilaisjääkiekkoilija, pelipaikaltaan oikea laitahyökkääjä. Hän edustaa tällä hetkellä Tšekin toiseksi korkeimmalla sarjatasolla pelaavaa HC Slovan Ústečtí Lvi -joukkuetta.


title: Rok Pajič

text: Suurimman osan urastaan Pajič on viettänyt Tšekin alempien sarjatasojen seuroissa. Hän on edustanut Sloveniaa neljästi aikuisten arvokisoissa, joista kolme kertaa MM-kisojen korkeimmalla tasolla A-sarjassa.


title: Rok Pajič

text: Pajičin kasvattajaseura on HK Kranjska Gora, jonka tunnetuin pelaaja on toinen slovenialaiskiekkoilija, NHL-tähti Anže Kopitar.


title: Rok Pajič

text: Pajičin isä, Murajica Pajič oli myös ammattilaiskiekkoilija, edustaen Jugoslaviaa muun muassa Sarajevon olympiakisoissa vuonna 1984. Lisäksi hänen setänsä Boris Pajič oli kansallisen tason jääkiekkoilija, ja edusti itsenäisen Slovenian joukkuetta kahdesti MM-kilpailuissa.


title: Sonja Alasalmi

text: Sonja Emilia Alasalmi (s. 2. elokuuta 1988 Oulainen) on suomalainen yleisurheilija. Hän edustaa Jyväskylän Kenttäurheilijoita ja hänen valmentajanaan toimii Janne Alasalmi. Aikuisten SM-tasolla Alasalmi on saavuttanut pronssia 200 metrin juoksussa sisäratojen SM-kilpailuissa 2010 ja keihäänheitossa heittojen talvimestaruuskilpailuissa 2013.


title: Annu Kangasaho

text: Annu Tyyne Maria Kangasaho (s. 2. tammikuuta 1985 Ylistaro) on suomalainen pikajuoksija. Hän edustaa Jyväskylän Kenttäurheilijoita ja hänen valmentajanaan on vuodesta 2001 lähtien toiminut Toivo Ukskoski. Kalevan kisoista Kangasaho on saavuttanut kullan ja kolme hopeaa 4 x 100 metrin viestijuoksussa.


title: Sanna Kullberg

text: Sanna Kullberg (o. s. Lampi, s. 15. helmikuuta 1975) on suomalainen kestävyysjuoksija. Hän edustaa Kenttäurheilijat-58:aa ja hänen valmentajinaan toimivat Aimo Sutinen ja Anneli Nummela. Kalevan kisoissa Kullberg on voittanut hopeaa ja pronssia 3 000 metrin estejuoksussa. Maratonilta Kullberg on voittanut SM-tasolla kultaa, kaksi hopeaa ja pronssia sekä puolimaratonilta pronssia. Lisäksi hän on voittanut kultaa 4 x 800 metrin viestijuoksussa.


title: Näppäimistöveistos

text: Näppäimistöveistos () on Venäjän Jekaterinburgin kaupungissa sijaitseva tilataideteos, joka esittää tietokoneen näppäimistöä. Se on maastoon sijoitettu 30-kertainen suurennos QWERTY-näppäimistöstä, jossa on myös kyrillinen kirjaimisto. Vuonna 2005 paljastetun, betonista valetun monumentin suunnitteli Anatoli Vjatkin ja siitä on tullut suosittu turistinähtävyys.


title: Linda Lindqvist (keihäänheittäjä)

text: Linda Marie Lindqvist (s. 3. huhtikuuta 1979 Maarianhamina) on suomalainen keihäänheittäjä. Hän edusti IF Ålandia ja hänen valmentajinaan toimivat Danny Lindqvist ja Mikaela Ingberg. Kalevan kisoista Lindqvist saavutti pronssia. Virallisissa kilpailuissa hän ei ole esiintynyt vuoden 2005 jälkeen. Ennätyksensä 53,04 m Lindqvist heitti vuonna 2000.


title: Synnynnäinen sairaus

text: Synnynnäinen sairaus tai synnynnäinen vaiva on haitallinen tila, jonka henkilöllä on hänen syntyessään tai kehittyy ensimmäisen elinkuukauden aikana ilman selvää ulkoista vaikutusta. Synnynnäiset sairaudet kehittyvät yleensä jo ennen syntymää. Rakenteellisia synnynnäisiä sairauksia kutsutaan synnynnäisiksi anomalioiksi. Synnynnäisiksi sairauksiksi ei luokitella sikiön vaurioita, jotka aiheutuvat ulkoisista seikoista.


title: Synnynnäinen sairaus

text: Synnynnäiset vaivat voivat johtua geenivirheestä, kohdunsisäisestä ympäristöstä, elinten morfogeneesin virheestä, infektiosta tai kromosomaalisesta virheestä. Vaivan vakavuus riippuu raskauden aikaisen ja jälkeisen tilojen välisestä monimutkaisesta vuorovaikutuksesta. Tutkimukset eläimillä osoittavat, että äidin (ja mahdollisesti isänkin) ruokavaliolla, vitamiineilla, glukoosin saannilla jo ennen ovulaatiolla ja raskautta on vaikutus sikiön kehitykseen, kasvuun ja mahdollisiin vaivoihin. Synnynnäistä sairautta aiheuttavaa ulkoista ainetta kutsutaan teratogeeniksi.


title: Burman valtaus

text: Burman valtaus oli Japanin 1942 tammikuussa aloittama sotilasoperaatio, joka johti toukokuun loppuun mennessä Burman miehitykseen, Yhdistyneen kuningaskunnan hallinnon loppumiseen alueella ja lopulta Burman valtion perustamiseen. Thaimaasta aloitettu sotatoimi oli alku Kaakkois-Aasian sotatoimialueen taisteluille, jotka päättyivät heinäkuussa 1945 Burmassa olleiden Japanin joukkojen tuhouduttua taisteluissa.


title: Burman valtaus

text: Ennen toista maailmansotaa Burma kuului Brittiläiseen imperiumiin, johon se oli liitetty 1800-luvulla käytyjen kolmen Britannian ja Burman välisen sodan jälkeen. Alueen hallinto oli osa Brittiläisen Intian hallintoa.


title: Burman valtaus

text: Burman armeijan komentajan kenraaliluutnantti Thomas Huttonin, jonka esikunta sijaitsi Rangoonissa, alaisuudessa olivat ainoastaan Intian 17. divisioona sekä Burman 1. divisioona. Armeijan tehtävänä oli Burman alueen suojaaminen. Burman 1. divisioona koostui pääosin paikallisista heimoista, joita johtivat brittiupseerit.


title: Burman valtaus

text: Japanin alkuperäisenä tavoitteena oli Burman pääkaupungin ja merkittävimmän sataman Rangoonin haltuunotto sekä Kran niemimaan lentokenttien hallinta. Tämä sulkisi Kiinan maayhteydet sekä turvaisi Malesiassa ja Alankomaiden Itä-Intiassa olleiden joukkojen selustan. Japanin ensimmäinen hyökkäys kohdistui Victoria Pointiin oli odotettu ja sitä ei pyritty alueella olleiden joukkojen vähyyden vuoksi torjumaan. Seuraava hyökkäys kohdistui Tenasserimillä olleeseen poliisiasemaan, mikä onnistuttiin torjumaan. Kenraaliluutnantti Shōjirō Iidan komentama Japanin 15. armeija, johon kuului alun perin ainoastaan kaksi jalkaväkidivisioonaa aloitti Thaimaasta hyökkäyksen Burman eteläiseen provinssiin Tenasserimiin tammikuussa 1942. Divisioonaan kuuluneen 143. jalkaväkirykmentin tehtävänä oli vallata Tavoyn ja Merguin lentokentät. Burman armeijan esikunta oli määrännyt lentokentät pidettäviksi puolustukseen käytettävien joukkojen vähäisyydestä huolimatta. Lentokentät olivat tärkeitä Malakan niemimaan puolustukselle. Tavoyn lentokentälle hyökättiin 18. tammikuuta ja sitä puolustaneet Burma Rifles rykmentin III ja VI pataljoona lyötiin taistelussa. Burmalaiset vetäytyivät epäjärjestyksessä läheiseen kaupunkiin. Mergui evakuoitiin jo ennen japanilaisten hyökkäystä.


title: Burman valtaus

text: Kenraaliluutnantti Iida määräsi 26. tammikuuta 55. divisioonan, joka oli keskitetty Kawkareikin länsipuolelle, valtaamaan Salweenin suulla olevan Moulmeinin ja 33. divisioonan ylittämään rajan sekä etenemään Kawkareikista pohjoiseen valmistautuen etenemään Pa-aniin. Moulmeinin, joka sijaitsee Salween-joen suulla, suojana oli neljän pataljoonan muodostama Burman 2. prikaati. Japanilaiset valtasivat 31. tammikuuta kaupungin murskattuaan alueella olleiden joukkojen vastarinnan ja pakottaen ne vetäytymään. Joukot jatkoivat pohjoiseen kiertäen brittien asemat. Saarroksiin jääneet Intian 17. divisioonan loppuosat pyrkivät vetäytymään Sittang-joen taakse, mutta japanilaiset katkaisivat perääntymistien. Divisioonan tuhouduttua Rangoonin puolustaminen ei ollut mahdollista. Kenraali Archibald Wavell määräsi kuitenkin kaupungin pidettäväksi odottaen Lähi-idästä saapuvia täydennyksiä. Burman armeijan uusi komentaja kenraali Harold Alexander määräsi kaupungin evakuoitavaksi 7. maaliskuuta sataman ja öljyvarastojen tuhoamisen jälkeen. Burmassa olleiden joukkojen jäänteet vetäytyivät pohjoiseen. Japani sai täten Burman hallintaansa.


title: Burman valtaus

text: Rangoonin puolustuksen romahdettua liittoutuneet, jotka olivat saaneet täydennyksenä Kiinan tasavallan Burman siirtoarmeijan joukkoja, pyrkivät pysäyttämään etenevät japanilaisjoukot Burman pohjoisosissa. Saman aikaisesti japanilaisjoukot olivat saaneet täydennyksinä kaksi divisioonaa, jotka olivat vapautuneet Singaporen kukistuttua. Liittoutuneiden ongelmia lisäsivät burmalaisten brittihallinnon vastaisen liikehdinnän kasvaminen ja paikallishallinnon romahtaminen, mikä aiheutti huoltovaikeuksia. Joukkojen ylläpidon mahdollisuuksien romahdettua liittoutuneiden johdon piti vetää joukot Burmasta.


title: Burman valtaus

text: Vetäytymistä hankaloittivat nääntyneet pakolaiset, hajallaan olevat joukot ja sairastuneiden sekä haavoittuneiden vaatima kuljetuskapasiteetin tarpeen lisääntyminen ylikuormitetuilla teillä. Joukot saatiin Manipuriin Intiaan, mutta lähes kaikki materiaali menetettiin monsuunikauden alkaessa toukokuussa. Alueen majoituskapasiteetin riittämättömyys pakotti joukot majoittumaan parhaan kykynsä mukaisesti. Kiinan siirtoarmeijan tiedot brittijoukkojen vetäytymisestä alueelta olivat puutteellisten viestiyhteyksien vuoksi olemattomat. Osa kiinalaisjoukoista vetäytyi Intiaan, jossa heidät alistettiin Yhdysvaltain maavoimien kenraalin Joseph Stilwellin alaisuuteen. Loput vetäytyivät vuorten poikki Junnaniin.


title: Burman valtaus

text: Thaimaan liittoutuminen Japanin kanssa vahvistettiin 21. joulukuuta 1941. Kolme Thaimaan jalkaväki- ja yksi ratsuväkidivisioona kärkenään panssaroitu tiedustelurykmentti ja ilmavoimien tukemana aloitti etenemisen Burmaan 10. toukokuuta. Thaimaalaiset kohtasivat vetäytyvän Kiinan 93. divisioonan. Joukot miehittivät tavoitteensa Kengtungin 27. toukokuuta ja etenemisen jatkaminen kesä-heinäkuussa pakotti kiinalaiset vetäytymään Junnaniin.


title: Burman valtaus

text: Väliraja Thaimaan ja Japanin hallinnassa olevien alueiden välillä oli Salween. Kuitenkin kareneiden alueet kuuluivat Japanin miehittämiin alueisiin.


title: Michel Marc Bouchard

text: Michel Marc Bouchard (s. 2. helmikuuta 1958 Saint-Cœur-de-Marie, Quebec, Kanada) on kanadanranskalainen näytelmäkirjailija.


title: Michel Marc Bouchard

text: Bouchard on opiskellut teatterialaa Ottawan yliopistossa. Ensimmäisen näytelmänsä hän kirjoitti 1983 ja on sen jälkeen kirjoittanut noin 25 näytelmää. Hänelle on myönnetty runsaasti palkintoja.


title: Michel Marc Bouchard

text: Näytelmä "Les feluettes", jota Montreal Mirror kutsui hänen varhaiseksi mestariteoksekseen, on John Greysonin elokuvan "Lilies" käsikirjoituksen pohjana. Näytelmä "Le Peintre des madones" (2009) on saanut myönteisiä arvioita. Sen ensi-ilta oli Torontossa Factory Theatressa 2009.


title: Michel Marc Bouchard

text: Vuonna 2015 ilmestyi Bouchardin käsikirjoitukseen perustuva elokuva "Tyttökuningas", joka kertoo Ruotsin kuningatar Kristiinasta. Elokuvan ohjasi Mika Kaurismäki. Ranskankielinen käsikirjoitus käännettiin kuvauksia varten englanniksi.


title: Vamp

text: Vamp Oy (aikaisemmin Vaasa Electronics Oy) on suomalainen Vaasassa toimiva, suojareleitä ja valokaarisuojausjärjestelmiä suunnitteleva, valmistava ja myyvä yhtiö, joka on perustettu vuonna 1994. Yhtiönimi tulee sanoista Vaasa Arc Monitoring Protection. Vampin suojareleitä ja valokaarisuojausjärjestelmiä käytetään sähköenergian tuotannonssa, siirrossa ja jakelussa kotimaassa ja vientikohteissa. Yhtiöllä on toimintaa omien jakelukanaviensa välityksellä neljässäkymmenessä (40) maassa. Tämän lisäksi Vampin tuotteita myydään ranskalaisen Schneider Electric konsernin jakelukanavien kautta. Vuonna 2009 yhtiö liitettiin Areva T&D:hen. Vuodesta 2010 lukien yhtiön omistaja on ollut Schneider Electric.


title: Filolaos Korinttilainen

text: Filolaos Korinttilainen () oli antiikin kreikkalainen Bakkhiadain sukuun kuulunut valtiomies. Hän oli kotoisin Korintista, mutta hänet tunnetaan Theban lainsäätäjänä.


title: Filolaos Korinttilainen

text: Aristoteles kertoo, että Filolaos rakastui Olympian kisojen voittajaan nimeltä Diokles. Kun Diokles jätti Korintin, koska pelkäsi äidissään Halkyonessa heränneitä insestisiä tunteita, ja muutti Thebaan, Filolaos seurasi häntä. Thebassa ystävykset elivät kuolemaansa saakka ja heidän hautansa oli tarkoituksella sijoitettu niin, että kummaltakin haudalta näki toiselle, mutta Diokleen haudalta ei nähnyt Korinttiin, kun taas Filolaoksen haudalta näki.


title: Filolaos Korinttilainen

text: Aristoteleen mukaan Filolaos sääti Thebassa lakeja, jotka kaupunkilaiset ottivat käyttöön. Näistä Aristoteles mainitsee erikseen lasten hankkimista koskeneet adoptiolait, jotka olivat hänelle omintakeiset.


title: Androdamas Rhegionlainen

text: Androdamas Rhegionlainen () oli antiikin kreikkalainen valtiomies, joka oli kotoisin Rhegionista. Hänet tunnetaan Aristoteleen maininnasta tämän teoksessa "Politiikka", osassa, jossa käsitellään kreikkalaisten kaupunkivaltioiden tunnettuja lainsäätäjiä. Aristoteleen mukaan Androdamas toimi lainsäätäjänä Traakian khalkidialaisille. Hän mainitsee erikseen Androdamaan murhaa ja naisten perintäoikeutta koskevat lait, vaikka sanookin, ettei laeissa ollut mitään erityistä.


title: Neliöjuurifunktio

text:
Neliöjuurifunktio on matematiikassa yleisesti käytetty yhden muuttujan juuri- ja potenssifunktio, joka voidaan esittää muodoissa
Neliöjuuren määritelmästä johtuen sen määrittelyjoukko on formula_2. Neliöjuurifunktion kuvaaja on puolikas paraabeli, jonka huippu on origossa, symmetria-akseli "x"-akselilla sekä kylki "x"-akselin yläpuolella.


title: Neliöjuurifunktio

text: Neliöjuuren laskeminen tunnettiin jo muinoin babylonialaisilla, jossa sen laskemiseksi oli kehitetty iterointiomenetelmäkin. Neliöjuurilla on runsaasti geometrisia, taloudellis-teknisiä tai muita sovelluksia, joissa käytetään muun muassa neliöllisesti verrannollisia suureita.


title: Neliöjuurifunktio

text: Neliöjuurifunktio ei ole parillinen tai pariton, sillä se ei ole määritelty reaalilukujen negatiivisilla arvoilla. Määrittelyalueessaan se on aidosti kasvavana monotoninen. Sen pienin arvo on samalla funktion ainoa nollakohta, joka sijaitsee origossa. Funktio saa siten aina positiivisia arvoja ja vain origossa se saa arvon nolla.


title: Neliöjuurifunktio

text: Neliöjuurifunktio on kuvauksena formula_3 injektio ja formula_4 surjektio, joka on samalla myös bijektio.


title: Neliöjuurifunktio

text: Myös kuvaus formula_5 on mahdollinen, kun negatiivisten lukujen neliöjuuret kuvautuvat kompleksilukuihin. Maalijoukkona on kuitenkin imaginaariluvut, joka on kompleksilukujen osajoukko.


title: Neliöjuurifunktio

text: Neliöjuurifunktion käänteisfunktio on formula_6 , kun formula_7.


title: Neliöjuurifunktio

text:
Derivaattafunktion arvot ovat puolet neliöjuuren käänteisluvuista
eikä se ole määritelty origossa. Funktion integraalifunktio on


title: Neliöjuurifunktio

text:
Kompleksilukujen neliöjuuret lasketaaneri tavalla.
Artikkelissa neliöjuuri on selvitelty tarkemmin neliöjuuri laskutoimituksena.


title: Flufenaamihappo

text: Flufenaamihappo (CHFNO) on N-fenyyliantraniilihapon johdannainen, jota käytetään tulehduskipulääkkeenä.


title: Flufenaamihappo

text: Flufenaamihappo estää syklo-oksigenaasientsyymien toimintaa ja siten tulehdusta aiheuttavien prostaglandiinien synteesiä. Sen on todettu myös salpaavan kalsium- ja kaliumionikanavia ja inhiboivan aldo-ketoreduktaasientsyymien toimintaa. Näiden vaikutus kivunlievittämiseen on epäselvä, mutta aldo-ketoreduktaasin estyminen voi ehkäistä syöpää.


title: Flufenaamihappo

text: Flufenaamihappoa käytetään keskivaikean tai kovan lihas- tai nivelperäisen kivun, esimerkiksi reuman aiheuttaman kivun, lieventämiseen. Sitä voidaan käyttää sekä oraalisesti että topikaalisesti joko yksin tai muiden lääkeaineiden kanssa. Usein sitä käytetään verenohennuslääkkeenä käytetyn varfariinin kanssa. Flufenaamihapon pitkäaikaista käyttöä ei suositella mahdollisen munuaistoksisuuden vuoksi. Muita haittavaikutuksia voivat olla maha- ja suolisto-oireet ja huonovointisuus. Toisinaan flufenaamihappoa käytetään sen alumiinisuolana alumiiniflufenaattina, joka ei ärsytä yhtä voimakkasti suolistoa kuin vapaa happo.


title: Flufenaamihappo

text: Flufenaamihappoa syntetisoidaan 2-klooribentsoehaposta ja 3-trifluorimetyylianiliinista kaliumkarbonaatilla käsittelemällä kuparikatalyytin läsnä ollessa. Flufenaamihappoa voidaan käyttää toisen tulehduskipulääkkeen etofenamaatin synteesissä.


title: Lentopallon miesten Euroopan olympiakarsinta 2012

text: Lentopallon miesten Euroopan olympiakarsintaturnaus 2012 pelattiin Sofiassa, Bulgariassa 8. –13. toukokuuta 2012. Italia voitti loppuottelun Saksaa vastaan ja selviytyi Lontoon olympiaturnaukseenRanska ja Tšekki, jotka eivät selvinneet Euroopan karsinnan lopputurnaukseen jatkavat myös maailmankarsinnassa ranking sijoitustensa ansiosta.


title: Faradayn kuppi

text: Faradayn kuppi on sähköstatiikassa käytettävä mittalaite, jota käytetään muun muassa varatun kappaleen varauksen suuruuden selvittämiseen. Kuppi koostuu kahdesta sisäkkäisestä kupista, jotka ovat johtavia ja jotka on eristetty toisistaan. Faradayn kupin sisempään osaan tuodaan varaus, joka indusoituu sisempään kuppiin. Kuppien välinen jännite mitataan, ja kupin kapasitanssin ollessa tunnettu saadaan varauksen suuruus laskettua.


title: Tuottajalevy

text: Tuottajalevy on äänite, jonka (miltei) jokaisella kappaleella on jokin vieraileva artisti, joka on useimmiten eri henkilö kuin levyn tuotannosta ja sävellyksestä vastaava artisti/artistit, joka/jotka on ilmoitettu äänitteen artistiksi/artisteiksi. Termi on yleinen etenkin suomalaisessa hip hopissa.


title: Inkerman

text: Inkerman (, , ) on kaupunki Ukrainassa Krimin niemimaalla, Sevastopolin kaupunkipiirissä.


title: Inkerman

text: Inkermanissa on kalkkikivilouhos, jonka valkoista kiveä viedään useisiin maihin.


title: Inkerman

text: Krimin sodan aikainen Inkermanin taistelu käytiin Britannian ja Ranskan sekä Venäjän keisarikunnan välillä 5. marraskuuta 1854 Inkermanin eteläpuolella lähellä Sevastopolia.


title: Lentopallon miesten Afrikan olympiakarsinta 2012

text: Karsinta Lontoon olympiakisojen lentopalloturnaukseen suoritettiin Afrikan maiden osalta Yaoundessa, Kamerunissa 17. - 21. tammikuuta 2012. Tunisia voitti kaikki ottelunsa ja selviytyi suoraan olympiakisoihin. Egypti sai vielä mahdollisuuden maailmankarsinnan kautta.


text: Niger luopui osanotosta.


title: Héctor Eduardo Vera Colona

text: Héctor Eduardo Vera Colona (s. 26. helmikuuta 1962 Chiclayo) on perulainen roomalaiskatolinen piispa. Hänet vihittiin papiksi Chiclayon hiippakuntaan 8. joulukuuta 1987 ja nimitettiin Ican hiippakunnan johtoon 31. lokakuuta 2007. Piispaksi vihkiminen seurasi 8. joulukuuta. Pääkonsekraattorina toimi Juan Luis Cipriani Thorne, jota avustivat Rino Passigato ja Guido Breña López.


title: Lentopallon miesten Etelä-Amerikan olympiakarsinta 2012

text: Karsinta Lontoon olympiakisojen lentopalloturnaukseen suoritettiin Etelä-Amerikan maiden osalta Almirante Brown Municipal Sports Centressa, Argentiinassa 11. - 13. toukokuuta 2012. Argentiina voitti kaikki ottelunsa ja selviytyi suoraan olympiakisoihin.


text: Argentiina olympiaturnaukseen. Venezuela jatkaa maailmankarsintaan.


title: Timothy Joseph Lyne

text: Timothy Joseph Lyne (21. maaliskuuta 1919 Chicago – 25. syyskuuta 2013) oli yhdysvaltalainen roomalaiskatolinen piispa. Hänet vihki papiksi Chicagon arkkihiippakuntaan Samuel Alphonsius Stritch, ja hänet nimitettiin sen vihkipiispaksi sekä Vamallan titulaaripiispaksi 18. lokakuuta 1983. Piispaksi vihkiminen seurasi 13. joulukuuta. Pääkonsekraattorina toimi Joseph Louis Bernardin, jota avustivat Alfred Leo Abramowicz ja Nevin William Hayes.


title: Timothy Joseph Lyne

text: Lyne toimi vihkipiispana, kunnes jäi eläkkeelle 24. tammikuuta 1995.


title: Lentopallon miesten Pohjois-Amerikan olympiakarsinta 2012

text: Karsinta Lontoon olympiakisojen lentopalloturnaukseen suoritettiin Pohjois- ja Keski-Amerikan maiden osalta Long Beachissa, Kaliforniassa, Yhdysvalloissa 7. - 12. toukokuuta 2012. Yhdysvallat voitti kaikki ottelunsa ja selviytyi suoraan olympiakisoihin.


text: Yhdysvallat olympiaturnaukseen. Kuuba ja Puerto Rico jatkavat maailmankarsintaan ranking sijoitustensa ansiosta.


title: Lev Praha

text: Lev Praha oli tšekkiläinen KHL-seura, joka perustettiin vuonna 2012 lakkautetun Lev Popradin tilalle. Lev pelasi KHL-liigassa kaksi kautta, kausina 2012–2013 ja 2013–2014. Toisella kaudellaan joukkue eteni KHL-liigan loppuotteluun ensimmäisenä Venäjän ulkopuolelta tulleena joukkueena. Seura ajautui kuitenkin talousvaikeuksiin ja Lev Praha lopetti toimintansa kokonaan kauden 2013–2014 jälkeen.


title: Lev Praha

text: Vuonna 2010 perustettiin Tšekissä, Hradec Královén kaupungissa jääkiekkoseura HC Lev Hradec Králové. Sen oli tarkoitus liittyä KHL-liigaan kaudeksi 2010–2011, mutta Tšekin jääkiekkoliitto (ČSLH) ei antanut seuralle lupaa liittyä KHL-liigaan. Tšekin jääkiekkoliiton nihkeän suhtautumisen takia joukkue siirrettiin Popradiin Slovakiaan, missä Lev Poprad liittyi liigaan kaudeksi 2011–2012. Lev Poprad kuitenkin lakkautettiin jo yhden kauden jälkeen.


title: Lev Praha

text: Loppukauden 2011–2012 aikana Lev Popradin omistuksessa tapahtunut muutos nosti epäilyjä siitä, että joukkuetta oltaisiin siirtämässä takaisin Tšekin puolelle. Maaliskuussa 2012 Tšekin jääkiekkoliitto ilmoitti sallivansa KHL-seuran toimimisen Tšekissä. Huhtikuussa Tšekissä perustettiin samanniminen joukkue HC Lev, joka oli kuitenkin kokonaan eri organisaatio kuin Lev Poprad. Vastaperustettu joukkue haki Tšekin jääkiekkoliitolta lupaa pelata KHL-liigaa Prahassa.


title: Lev Praha

text: Lev Prahan kotikenttä oli Tipsprt Arena, jonka käytöstä se teki sopimuksen toisen prahalaisseuran, Extraligassa pelaavan, HC Sparta Prahan kanssa. Seurat jakoivat saman kotiareenan. Lev myös pelasi yksittäisiä kotiotteluita suuremmassa O2 Arenassa.


title: Lev Praha

text: HC Lev Prahan ensimmäisellä KHL-kaudella 2012–2013 joukkueen valmentajana toimi tšekkiläinen Josef Jandač. Joukkueen kapteenina toimi keskushyökkääjä Jiří Novotný. Lev pelasi ensimmäisen KHL-ottelunsa kotikentällään Prahassa Dynamo Riikaa vastaan. Ottelu päättyi Levin 2-1 voittoon. Lev aloitti ensimmäisen KHL-kautensa vahvasti; joukkue voitti kuudesta ensimmäisestä pelistään viisi, ja joukkue johti liigan läntistä konferenssia jonkin aikaa. Kun NHL-kauden aloitus viivästyi työsulun vuoksi, Lev hankki työsulun ajaksi vahvistuksikseen Jakub Voráčekin, Jiří Hudlerin ja Zdeno Charan.


title: Lev Praha

text: Vahvistuksista huolimatta Lev pelasi hyvän alkukauden jälkeen pitkän huonon putken, häviten kymmenestä ottelusta yhdeksän. Seuran johto päätti erottaa päävalmentaja Josef Jandačin lokakuun lopussa. Hänen tilalleen tulivat joukkueen entiset kakkosvalmentajat Jiří Kalous ja Vitali Karamnov, jotka toimivat väliaikaisina valmentajina, kunnes Václav Sýkora palkattiin päävalmentajaksi.


title: Lev Praha

text: Sykoran valmennuksessa tappioputki taittui ja Levin lopullinen sijoitus läntisen konferenssin runkosarjassa oli seitsemäs. Pudotuspeleissä joukkue putosi ensimmäisellä kierroksella hävittyään Moskovan TsSKA:lle otteluvoitoin 4-0. Levin paras pistemies joukkueen ensimmäisellä KHL-kaudella oli Jakub Klepis.


title: Lev Praha

text: Toiselle KHL-kaudelleen 2013–2014 Lev hankki valmentajakseen Kari Jalosen. Hänet pestattiin tehtävään lokakuussa 2013 kauden jo alettua, sillä seuraa valmentanut Václav Sýkora pyysi seurajohdolta lupaa jäädä syrjään valmentajan tehtävistä. Sýkora jatkoi joukkueessa Jalosen kakkosvalmentajana. Jalosen valmennuksessa seura paransi sarjasijoitustaan kauden edetessä. Valmentajavaihdoksen aikaan Lev oli läntisen konferenssin kuudes. Lev varmisti pudotuspelipaikkansa hyvissä ajoin jo tammikuussa ennen runkosarjan päätöskierroksia. Seura sijoittui lopulta runkosarjassa läntisen konferenssin kolmanneksi.


title: Lev Praha

text: Pudotuspeleissä Lev voitti ensimmäisellä kierroksella Medveščak Zagrebin voitoin 4-0 ja konferenssin välierissä se voitti Donbassin voitoin 4-2. Konferenssivälierävoiton myötä Lev teki KHL-historiaa edetessään konferenssin finaaliin ja liigan neljän parhaan joukkoon ensimmäisenä Venäjän ulkopuolelta tulleena joukkueena. Konferenssifinaaleissa Jaroslavlin Lokomotivia vastaan Lev jatkoi vakuuttavia esityksiään ja eteni Gagarin cupin loppuotteluun voitoin 4-1.


title: Lev Praha

text: Gagarin cupin loppuottelusarja Metallurg Magnitogorskia vastaan muodostui jännittäväksi. Lev voitti ensimmäisen ottelun, mutta hävisi kaksi seuraavaa. Neljännen ottelun Lev taas voitti. Sarjan viides ja kuudes ottelu ratkesivat vasta jatkoajan jälkeen; viidennen voitti Magnitogorsk, kuudennessa ottelussa Lev tasoitti voitot 3-3:een. Näin loppuottelusarja venyi seitsemänteen otteluun. Seitsemäs ottelu pelattin Magnitogorskissa. Maalirikas ottelu kääntyi pelin puolessavälissä kotijoukkueen eduksi ja Metallurg ratkasi mestaruuden lopulta itselleen 7-4 voitolla.


title: Lev Praha

text: Seuraavalle kaudelle 2014–2015 Levin valmentajaksi hankittiin Jukka Rautakorpi. Levin menestyksekäs liigan kakkossijan saavuttanut joukkue oli kuitenkin rakennettu suurella rahalla ja Lev ajautui talousvaikeuksiin. Seuran ongelmat johtivat siihen, että Lev vetäytyi kauden 2014–2015 KHL-liigasta ja seura lopetti toimintansa kokonaan, vain kaksi vuotta perustamisen jälkeen.


title: Jääkiekko talviolympialaisissa 2002 – miesten turnaus

text: Miesten turnaukseen osallistui 14 maata. Turnaus pelattiin samalla tavalla kuin edellisissä olympialaisissa. Kuusi maata, Kanada, Tšekki, Suomi, Venäjä, Ruotsi ja Yhdysvallat pääsivät suoraan jatkolohkovaiheeseen. Sen lisäksi kahdeksan maata pelasivat kahdessa lohkossa, joista lohkovoittajat pääsivät jatkolohkovaiheeseen.


text: Ennen olympiaturnausta järjestettiin karsinta, jossa kuusi joukkuetta sai kisapaikan. Karsinta oli kaksiosainen. Ensimmäiseen osaan osallistui 16 joukkuetta: vuoden 1999 MM-kilpailujen A-sarjan sijoille 13–16 päätyneet joukkueet, kaikki kahdeksan B-sarjan joukkuetta ja C-sarjan neljä parhaiten menestynyttä joukkuetta. Joukkueet jaettiin neljään lohkoon, jotka pelasivat yksinkertaiset sarjat. Lohkojen voittajat selviytyivät toiselle kierrokselle.


text: Toiseen karsintakierrokseen osallistuivat neljä ensimmäiseltä kierrokselta selvinnyttä sekä MM-kilpailujen sijoille 9–12 päätyneet joukkueet. Joukkueet jaettiin kahteen lohkoon, jotka pelasivat yksinkertaisen sarjan. Molempien lohkojen kolme parasta selviytyivät olympialaisiin. Karsintojen kautta olympialaisiin selvisivät Saksa, Valko-Venäjä, Ukraina, Latvia, Ranska ja Itävalta.


text: Turnauksessa koettiin jymy-yllätys, kun Valko-Venäjä pudotti siihen asti tappioitta pelanneen Ruotsin puolivälierissä sensaatiomaisesti 4-3. Kanada voitti loppujen lopuksi kultaa voittamalla Yhdysvallat loppuottelussa. Kulta oli Kanadalle ensimmäinen viiteenkymmeneen vuoteen. Pronssiottelun jälkeisessä dopingtestissä valkovenäläinen Vasili Pankov kärysi dopingista.


text: Yleisöä otteluissa oli yhteensä 268 127 katsojaa.


text: Lohkot määräytyivät vuoden 1999 MM-kisojen sijoitusten mukaan.


text: Lohko A


text: Lohko B


text: Jatkolohko C


text: Jatkolohko D


text:
Olympiaturnaus
KarsiutuneetKisoihin valittiin 9 päätuomaria ja 14 linjatuomaria:


text:
Päätuomarit:
Linjatuomarit:


title: Jääkiekko talviolympialaisissa 2002 – naisten turnaus

text: Naisten jääkiekkon turnaus oli olympialaisissa mukana toista kertaa. Tällä kertaa mukana oli kahdeksan joukkuetta jotka jaettiin kahteen lohkoon. Lohkoista pääsi välieriin kaksi parasta joukkuetta. Turnauksen voitti Kanada, joka voitti hallitsevan mestarin Yhdysvallat loppuottelussa 3-2. Ruotsi otti pronssia voittamalla Suomen pronssiottelussa 2-1.


text: Yhteensä otteluissa oli 131 235 katsojaa.


text: Lohko A


text: Lohko B


text: OlympiaturnausKisoihin valittiin 6 päätuomaria ja 10 linjatuomaria:


text:
Päätuomarit:
Linjatuomarit:


title: Suomen vesilaki

text: Suomen vesilaki voi tarkoittaa:


title: Ronya

text: New Ro tai Ronya (oikea nimi Ronja Richardsdotter Stanley, ent. Gullichsen; s. 9. marraskuuta 1991 Siuntio) on suomenruotsalais-brittiläinen laulaja, joka sai tunnettavuutta kesällä 2011 julkaistulla esikoissinglellään ”Annoying”. Kappale soi runsaasti YleX-radiokanavalla ja vietti useita viikkoja kanavan Himotuimmat-listan kärkisijoilla. Ronya allekirjoitti levytyssopimuksen Warner Music Finlandin kanssa vuonna 2008 ollessaan vasta 16-vuotias. Debyyttialbumi "The Key Is The Key" julkaistiin 13. kesäkuuta 2012.


title: Ronya

text: Ronya julkaisi toisen albuminsa "Tides" lokakuussa 2015.


title: Ronya

text: Vuonna 2018 Stanley siirtyi käyttämään taiteilijanimeä New Ro ja julkaisi marraskuussa singlen "I Cum".


title: Ronya

text: Ronyan vanhemmat ovat brittiläissyntyinen musiikkituottaja Richard Stanley ja suomenruotsalainen kirjailija Anna Gullichsen. Ronya valmistui ylioppilaaksi Tölö specialiseringsgymnasiumista vuonna 2011.


title: Taškentin televisiotorni

text: Taškentin televisiotorni () on 375 metriä korkea televisio- ja radiotorni Taškenten kaupungissa Uzbekistanissa. Taškentin televisiotorni on Keski-Aasian suurin torni. Tornin rakentaminen aloitettiin vuonna 1978 ja torni valmistui vuoden 1984 loppupuolella. Tornin avajaiset pidettiin 15. tammikuuta 1985. Taškentin televisiotorni on valmistettu teräksestä.


title: Kim Saigh

text: Kim Saigh (s. 25. kesäkuuta 1973 Westlake, Ohio) on yhdysvaltalainen tatuointitaiteilija ja televisiopersoona. Hänet tunnetaan parhaiten yhdysvaltalaisesta tatuointisarjasta "LA Ink"istä.


title: Luettelo Suomen senaattoreista

text: Tämä on luettelo Suomen senaatin (vuoteen 1816 "keisarillinen hallituskonselji") jäseninä vuosina 1809–1918 toimineista henkilöistä, joista alettiin vuodesta 1858 alkaen käyttää nimitystä "senaattori".


title: Luettelo Suomen senaattoreista

text: Senaatti oli jaettu talousosastoon ja oikeusosastoon, jotka syksyllä 1918 muutettiin valtioneuvostoksi ja korkeimmaksi oikeudeksi. Kummallakin osastolla oli vuodesta 1822 nimetty varapuheenjohtaja (koko senaatin yhteisenä puheenjohtajana oli Suomen kenraalikuvernööri). Lisäksi vuosina 1857–1891 kaksi senaattoria kerrallaan oli Suomen asiain komitean jäseninä Pietarissa.


title: Luettelo Suomen senaattoreista

text: Senaatin jäseninä toimi kaikkiaan 279 henkilöä. Talousosastossa oli kaikkiaan 169 jäsentä ja oikeusosastossa 128; lisäksi 18 henkilöä ehti toimimaan kummassakin osastossa. Kerrallaan senaatissa oli alkujaan 14 jäsentä, loppuaikoina 22.


title: Luettelo Suomen senaattoreista

text: Talousosasto oli jaettu toimituskuntiin, joiden määrä vaihteli viidestä yhdeksään. Jokaisen toimituskunnan päällikkönä oli senaattori ja joissakin apulaispäällikkönä toinen, minkä lisäksi osa senaattoreista oli ilman omaa toimituskuntaa. Talousosastoon kuuluivat sen toiminnan aikana seuraavat toimituskunnat: Marraskuun 1917 alussa siviilitoimituskunta nimettiin sisäasiaintoimituskunnaksi, maanviljelystoimituskunta maataloustoimituskunnaksi, kirkollistoimituskunta kirkollis- ja opetusasiaintoimituskunnaksi sekä kulkulaitostoimikunta kulkulaitos- ja yleisten töiden toimituskunnaksi.


title: Luettelo Suomen senaattoreista

text: Petter Johan Bladh oli nimetty vuonna 1809 ensimmäisen hallituskonseljin talousosaston jäseneksi, mutta hän sai eron ennen kuin ehti aloittaa tehtävässä. Arndt Johan Winter nimettiin 1812 kamaritoimituskunnan päälliköksi, mutta hän ei ottanut tointa vastaan.


title: Luettelo Suomen senaattoreista

text: Senaatin oikeusosasto toimi Suomen ylimpänä oikeusasteena ja ratkaisi viime kädessä kaikki asiat, jotka alemmista oikeuksista tulivat sen tutkittavaksi. Oikeusosastossa ei ollut toimituskuntia.


title: Luettelo Suomen senaattoreista

text: Berndt Federley määrättiin valtaluvassa siirettäväksi talousosastosta oikeusosastoon 1.10.1862, mutta hän sai eron senaatista ennen sitä. Eugen Theodor von Knorring määrättiin 1874 siirrettäväksi talousosastosta oikeusosaston varapuheenjohtajaksi 1.10. alkaen, mutta hän taas ehti kuolemaan ennen sitä.


title: Parsakasvit

text: Parsakasvit (Asparagaceae) on yksisirkkaisheimo Asparagales-lahkossa. Se on varsin epäyhtenäinen ryhmä ulkonäöltään erilaisia kasveja, jotka kuitenkin ovat selvästi toistensa sukulaisia ja muodostavat molekyylitutkimusten perusteella kladin. Heimo on levinneisyydeltään yleismaailmallinen, ja niitä kasvaa kaikkialla arktisia alueita lukuun ottamatta.


title: Parsakasvit

text: Heimon arvellaan olevan noin 91 miljoonaa vuotta vanha, joten se on syntynyt jo liitukaudella. Heimon sisäinen erilaistuminen lienee alkanut noin 89 miljoonaa vuotta sitten. Parsakasvien heimolla ei ole mitään ilmeisiä kehittyneitä ominaisuuksia (ns. apomorfioita), jotka erottaisivat ne edeltäjistään. Siemenen endospermin eräät piirteet (mm. kehittymistapa) voisivat ehkä käydä koko heimon apomorfiasta.


title: Parsakasvit

text: Parsakasvien kehityslinja on melko selvästi erottuva kokonaisuus. Suvun "Aphyllanthes" fylogeneettinen asema on epäselvä. Alaheimot Brodiaeoideae ja Scilloideae ovat ilmeisesti toisilleen sukua ja muodostavat yhteisen kladin.


title: Parsakasvit

text: Heimo lienee kaikkein epätyydyttävin koko koppisiemenisten järjestelmässä, koska se on niin moninainen eikä sillä ole mitään yhteistä ominaisuutta. Lisäksi jotkin alaheimot ovat vaikeasti tunnistettavissa. Kukat ovat niissä tyypillistä yksisirkkaisille ominaista tyyppiä, kun taas toisissa alaheimoissa ne ovat hyvin erikoistuneita. Eräät alaheimot (erityisesti Nolinoideae ja Agavoideae) ovat hyvin heterogeenisiä, ja aikaisemmissa kasvijärjestelmissä onkin niiden tiimoilta erotettu useita eri heimoja.


title: Parsakasvit

text: Parsakasvien heimossa on kaikkiaan 153 sukua ja 2480 lajia sekä seitsemän alaheimoa, joissa vielä useita tribuksia. Seuraavassa alaheimojen ja tribusten tärkeimpiä ominaisuuksia.


title: Parsakasvit

text: Alaheimossa on vain yksi laji: vihvilälilja ("Aphyllanthes monspeliensis"). Se kasvaa läntisissä Välimerenmaissa sekä Euroopan että Afrikan puolella. Kasvin maanpinna yläpuoliset osat koostuvat mättäästä vanallisia kukintoja. Vanat ovat yhteyttäviä, sillä lehdet ovat surkastuneet. Kukinnossa on muutama kukka, ja harittavat, tavallisesti siniset kehälehdet ovat kooltaan vaatimattomia. Kasvi muistuttaa silmiöitä eli kuovinkukkia ("Sisyrinchium"), jotka kuuluvat kurjenmiekkakasveihin (Iridaceae).


title: Parsakasvit

text:
Tämä alaheimo on ennen tunnettu heimona Themidaceae. Siihen kuuluu n. 12 sukua ja 62 lajia, jotka esiintyvät Amerikassa Brittiläisestä Kolumbiasta Guatemalaan ulottuvalla alueella. Kasvit muistuttavat laukkakasveja (alaheimo Allioideae narsissikasvien heimossa Amaryllidaceae) vanallisten, sarjamaisten kukintojen, melko pienten kukkien, enemmän tai vähemmän yhteenkasvaneiden kehälehtien ja kehänpäällisen sikiäimen puolesta. Erona laukkakasveihin on kuituinen pystyjuurakko sipulin sijaan, laukoille tyypillisen tuoksun puuttuminen ja tavallisesti ainakin neljä kukinnon ylälehteä, jotka eivät peitä kukintoa laukkojen noin kolmen ylälehden tapaan.
Alaheimoon kuuluvat suvut "Androstephium", "Bessera", "Bloomeria", "Brodiaea", "Dandya", "Dichelostemma", "Milla", "Petronymphe", "Triteleia" ja "Triteleiopsis".


title: Parsakasvit

text: Tunnettiin aiemmin hyasinttikasvien heimona Hyacinthaceae. Siihen kuuluu 41–70 sukua ja 770–1000 lajia, jotka kasvavat etupäässä Vanhassa maailmassa välimerenilmastoisilla alueilla, Keski-Aasiassa ja Japanissa; Etelä-Amerikassa on vain muutama laji. Hyasinttikasvit ovat sipulikasveja, joilla on melko mehevät ja limapitoiset lehdet, jotka sijaitsevat tyviruusukkeena. Vanallisessa terttumaisessa kukinnossa on melko huomaamattomia kukkia, joissa on enemmän tai vähemmän yhteen kasvanut kehä. Hedelmä on kota. Alaheimossa on neljä tribusta.


title: Parsakasvit

text: Tribuksessa on vain yksi suku "Oziroë" ja viisi lajia, jotka kasvavat Etelä-Amerikan länsiosissa.


title: Parsakasvit

text: Neljä sukua ja 312 lajia Euroopassa, Länsi-Aasiassa ja Afrikassa. Suvussa "Ornithogalum" on 160 ja suvussa "Albuca" 110–140 lajia.


title: Parsakasvit

text: Tribuksessa on kaksi tai ehkä kolme sukua ja 105 lajia enimmäkseen Afrikassa, Madagaskarissa ja Välimerenmaista Intiaan.


title: Parsakasvit

text: 32 sukua ja n. 500 lajia Euraasiassa, Afrikassa, Madagaskarissa ja Etelä-Intiassa. Suurimpia sukuja ovat "Lachenalia" (110 lajia), "Ledebouria" (70 lajia), "Muscari" ja "Bellevalia" (50 lajia kummassakin) sekä "Scilla" (30 lajia).


title: Parsakasvit

text: 23 sukua ja 637 lajia, jotka kasvavat lähes kaikkialla maapallolla kylmiä alueita lukuun ottamatta, erityisesti Pohjois-Amerikan lounaisosissa. Kasvit ovat vaakajuurakkoisia ja lehtiruusukkeellisia. Suurimpia sukuja ovat "Agave" (210 lajia), "Chlorophytum" (150 lajia), "Anthericum" (65 lajia), "Echeandia" (60 lajia) ja "Yucca" (50 lajia).


title: Parsakasvit

text: 14–15 sukua ja 178 lajia Madagaskarissa, Intiassa, Kaakkois-Aasiassa, Tyynenmeren saarilla, Etelä-Amerikassa ja etenkin Australiassa. Suurimmat suvut ovat "Lomandra" ja "Thysanotus", joissa kummassakin on 50 lajia. Ryhmään kuuluu myös koristekasveina tunnetut liljapuut ("Cordyline").


title: Parsakasvit

text: Alaheimossa on kaksi sukua ja 165–295 lajia, jotka melkein kaikki ovat parsoja ("Asparagus"; toinen suku on 5-lajinen "Hemiphylacus"). Alaheimon lajeja kasvaa Vanhassa maailmassa ja Meksikossa. Kasvit ovat juurakollisia, saponiineja sisältäviä, ja lehdet ovat kierteisasentoisia. Kukat sijaitsevat ryhmissä tai röyhymäisissä kukinnoissa. Kehäputki on lyhyt ja hetiö kiinnittyy sen tyveen. Hedelmä esimerkiksi marja.


title: Parsakasvit

text: Alaheimossa on 26 sukua ja 475 lajia eri puolilla maapalloa. Suurimmat suvut ovat "Dracaena" (100), "Eriospermum" (100), "Aspidistra" (90), "Polygonatum" (60) ja "Ophiopogon" (55).


title: Requiem (albumi)

text: Requiem on ruotsalaisen Bathoryn järjestyksessä seitsemäs studioalbumi. Se poikkeaa Bathoryn aikaisemmasta tuotannosta, ja on Bathoryn ensimmäinen thrash metal -julkaisu. Levy sisältää retro-thrashia, ja muistuttaa Bathoryyn vaikuttaneiden yhtyeiden musiikkia. Requiem oli viimeinen albumi ennen Quorthonin soolouralle siirtymistä.


Aromaattisten L-aminohappojen dekarboksylaasi (EC 4.1.1.28, synonyymit: DOPA-dekarboksylaasi, tryptofaanidekarboksylaasi, 5-hydroksitryptofaanidekarboksylaasi, AAAD) on lyaaseihin kuuluva entsyymi.


title: Aromaattisten L-aminohappojen dekarboksylaasi

text: AAAD katalysoi useita dekarboksylaatioreaktioita: levodopasta dopamiiniksi, 5-hydroksitryptamiinista serotoniiniksi ja tryptofaanista tryptamiiniksi. Entsyymin tarvitsema kofaktori on pyridoksaalifosfaatti. Tavallisesti AAAD ei ole tahtia rajoittava vaihe dopamiinin ja serotoniinin synteesissä, siitä kuitenkin tulee tahtia rajoittava entsyymi levodopaa tai 5-hydroksitryptamiinia ottavilla. AAAD on reaktionopeutta rajoittava entsyymi trace amiinien synteesissä. Parkinsonin taudin hoidossa käytetty karbidopa on periferaalisesti vaikuttava AAAD-estäjä, joka estää dopamiinin synteesin ennenaikaisesti. Soijasta löytyvä isoflavonoidi genisteiini on luontainen AAAD-estäjä.


title: Sarapuu

text: Sarapuu voi tarkoittaa seuraavia kasveja:


title: Jukka Hynynen

text: Jukka "JuKa" Hynynen (s. 1980 Kuopio) on suomalainen musiikkituottaja ja muusikko.


title: Jukka Hynynen

text: Hän on vaikuttanut useiden kotimaisten ja ulkomaisten artistien levyillä (muun muassa virolainen Iiris sekä suomalaiset Lovex, 15 Minutes Before The Dive, Sami Saari, Kraka, Tera) eri rooleissa, kuten säveltäjänä, sanoittajana, muusikkona, tuottajana, äänittäjänä ja miksaajana. Hynynen toimi myös rumpalina kaksi levyä tehneessä Kraka-yhtyeessä.


title: Jukka Hynynen

text: Vuosina 2010–2012 Jukka Hynynen toimi EMI Music Finlandin kotimaisen musiikin tuotantopäällikkönä (A&R Manager). Nykyisin hän toimii perustamansa Jiffel Music Groupin toimitusjohtajana. Jiffel Music Groupissa on kolme levymerkkiä, musiikkikustantamon ja Jiffel Studios -musiikkistudiot.


title: Jukopuu

text: Jukopuu tarkoittaa seuraavia asioita:


title: Nulka (täsmennyssivu)

text: Nulka tarkoittaa seuraavia asioita:


title: Enrico De Pedis

text: Enrico De Pedis (15. toukokuuta 1954 – 2. helmikuuta 1990) oli italialaisen Maglianan rikollisjengin johtaja. Hänet tunnettiin myös nimellä "Renatino". Hänet ammuttiin kadulle Roomassa vuonna 1990.


title: Enrico De Pedis

text: De Pedis on haudattu Sant'Apollinaren basilikan kryptaan Roomassa. Hautapaikan kryptaan hän sai tutustumalla aiemmin vankilassa ollessaan vankilapappiin, joka sattui olemaan Sant'Apollinaren basilikan pappi. Kirkolliset viranomaiset vastustivat hänen hautaamista kryptaan. Italialaismedian mukaan De Pedisin perhe teki nykyrahassa noin puolen miljoonan euron lahjoituksen kirkolle, jolloin hautaamiselle annettiin lupa.


title: Enrico De Pedis

text: Emanuela Orlandi oli Vatikaanissa työskentelevän miehen 15-vuotias tytär, joka katosi vuonna 1983 lähdettyään kotoaan Vatikaanista Roomaan musiikkitunnille. Vuonna 2005 tuntemattomaksi jäänyt henkilö soitti television keskusteluohjelmaan, että ratkaisu Orlandin katoamiseen löytyisi De Pedisin haudasta. Vuonna 2012 Vatikaani antoi luvan haudan aukaisemiseen, mutta siellä ei ollut kuin De Pedisin ruumis.


title: Banda della Magliana

text: Banda della Magliana oli Roomassa toiminut rikollisjengi, joka terrorisoi Roomaa 1980-luvulla. Yksi sen johtajista oli Enrico De Pedis, joka ammuttiin kadulla kuoliaaksi vuonna 1990. Nimensä järjestö sai siitä, että suuri osa sen jäsenistä asui Maglianan alueella Roomassa.


title: Beaufort (juusto)

text: Beaufort on ranskalainen lehmänmaidosta valmistettava kova juusto. Beaufortia valmistetaan Savoien departementissa Ranskan Alpeilla. Nimensä juusto on saanut Beaufortin kylästä, jossa sitä ensimmäisen kerran valmistettiin.


title: Beaufort (juusto)

text: Beaufort-kiekko on läpimitaltaan 60 cm ja korkeudeltaan 20 cm, ja sen kuori on ohut ja tummankeltainen. Yhteen 50-kiloiseen kiekkoon käytetään noin 500 litraa maitoa. Puolivalmis juusto kypsyy kylmässä kellarissa vähintään puoli vuotta; sitä kauemmin kypsytettyjä kiekkoja voidaan kutsua "ylävuoristolaisiksi".


title: Beaufort (juusto)

text: Beaufortin rasvapitoisuus kuiva-aineesta on 48 %. Beaufortin maku on miedosti suolainen ja tiivis, ja sulamisominaisuuksiensa ansiosta se sopii muun muassa kohokkaisiin, uuniruokiin, piiraisiin ja munakkaisiin. Beaufortia tulisi säilyttää noin +10 asteessa erillään muista ruoka-aineista.


title: Beaufort (juusto)

text: Juusto on suojattu AOC-nimityksellä vuodesta 1968 lähtien.


title: Kayako Saeki

text: Kayako Saeki (Takako Fuji) on Takashi Shimizun "Kauna"-elokuvassa esiintyvä hahmo ja antagonisti, jonka ympärillä kaikki kolme elokuvaa pyörivät.


title: Kayako Saeki

text: Kayakolla on tummat ja tuuheat hiukset, jotka usein roikkuvat hänen kasvojensa edessä. Hänellä on laajentuneiden silmiensä alla luonnottoman tummat silmänalukset. Kayako pitää narisevaa, kurkusta tulevaa ääntä, jota hän piti yrittäessään niska murtuneena hengittää. (Toshio taas matkii kissansa voimakasta mau’untaa.) Kayako pystyy Toshion tapaan kävelemään, mutta raahautuu yleensä eteenpäin käsiensä avulla.


title: Kayako Saeki

text: Kayako, hänen miehensä Takeo, poikansa Toshio ja lemmikkikissa Mar elivät talossa onnellisina, kunnes Takeo eräänä päivänä luki vaimonsa päiväkirjaa ja sai selville hänen rakastuneen toiseen mieheen. Mies mursi Kayakon niskan tämän yrittäessä paeta alas portaita ja hukutti sitten Toshion ja Mar-kissan samaan kylpyammeeseen. Sitten hän kääri vaimonsa ruumiin muoviin, vei sen ullakolle ja hirttäytyi. Kayako ja Toshio (mahdollisesti myös Takeo) jäivät vihan ja kaunan vallassa kummittelemaan taloon.


title: Buranovo

text: Buranovo (, ) on kylä ja maalaiskunta Udmurtian Malaja Purgan piirissä Venäjällä. Se sijaitsee noin 30 kilometrin päässä tasavallan pääkaupungista Iževskistä, noin 34 kilometrin päässä Sarapulin kaupungista ja noin 30 kilometrin päässä Malaja Purgan piirin hallinnollisesta keskuksesta Malaja Purgasta. Kylässä on 658 ja kunnassa 2 400 asukasta (vuonna 2011).


title: Buranovo

text: Kunnan pinta-ala on 114,5 neliökilometriä. Siihen kuuluu viisi kylää: Buranovo, Iljinsk, Jagan-Dokja, Puro-Možga ja Tšutožmon. Hallinnollinen keskus on Jagan-Dokja. Kunnassa toimii valtiollinen karjatila. Buranovossa ja Jagan-Dokjassa on keskikoulut ja Puro-Možgassa alakoulu. Lisäksi on kolme lastentarhaa, kulttuuritaloa ja kirjastoa. Terveyspalveluihin kuuluu Buranovon kylän sairaala, Jagan-Dokjan poliklinikka ja Puro-Možgan ensiapuasema.


title: Buranovo

text: Suomalainen kansatietelijä Uuno Sirelius tutki udmurttien kansankulttuuria Buranovossa vuonna 1907. Ensimmäinen udmurttikirjailija Grigori Vereštšagin työskenteli siellä pappina ja opettajana vuosina 1900–1927. Kylä on tullut tunnetuksi myös Venäjää Eurovision laulukilpailussa 2012 edustavan etnopop-yhtyeen Buranovskije babuški ("Buranovon mummot") kotipaikkana.


title: Bleu d’Auvergne

text: Bleu d’Auvergne [blø dovɛʁɲ] on ranskalainen lehmänmaidosta valmistettava puolipehmeä sinihomejuusto. Bleu d’Auvergne valmistetaan Cantalin ja Puy-de-Dômen alueella Auvergnessa Ranskassa. Sillä on EU:n suojattu alkuperänimitys.


title: Bleu d’Auvergne

text: Bleu d’Auvergnen historia ulottuu vuoteen 1845, jolloin Antoine Roussel alkoi valmistaa sitä Puy-de-Dômessa. Roussel huomasi joidenkin kellariin säilöttyjen juustojen muuttuvan sinisiksi ja saavan hyvän tuoksun ja maun. Roussel pyrki tuottamaan saman tapaista juustoa itse, mutta yritykset epäonnistuivat kunnes hän tajusi juustojen viereen asetetun ruisleivän saavan samaa sinistä homekasvustoa. Roussel alkoi soveltaa havaintojaan, teki juustoonsa reikiä ja lopputuloksena oli nykyisen kaltainen Bleu d’Auvergne.


title: Bleu d’Auvergne

text: Bleu d’Auvergnen valmistamiseen käytetään pastöroitua tai raakamaitoa. Maitoon lisätään maitofrementtejä ja "Penicillium roqueforti" -hometta.Tämän jälkeen seokseen lisätään juoksute. Syntynyt juustomassa pilkotaan pieniksi kuutioksi. Kuutioita sekoitetaan, jolloin niihin muodostuu ohut kalvo. Kalvo estää kuutioita tarttumasta toisiinsa, mikä on oleellista homeen kasvun kannalta. Tämän vaiheen jälkeen juusto asetetaan muotteihin, joita käännellään ajoittain heran poistamiseksi. Juustoon hierotaan suolaa ja parin päivän jälkeen juustoon tehdään neulalla reikiä, jotka auttavat homeen kasvua. Juustoa kypsytetään vähintään neljän viikon ajan 7–9 °C lämpötilassa, minkä jälkeen se pakataan ja siirretään säilytettäväksi kylmätiloihin. 2–3 kilon juustoon käytetään noin 20–25 litraa maitoa. Vuonna 2015 suojatun alkuperäisnimityksen juustoa valmistettiin seitsemässä yrityksessä ja neljällä maatilalla. Vuosittain tuotetun juuston määrä on noin 5 100 tonnia, ja noin 29 prosenttia tuotannosta viedään ulkomaille.


title: Bleu d’Auvergne

text: Bleu d’Auvergne -harkkojen leveys on 10,5–20 cm, ne painavat 350 grammasta 3 kilogrammaan ja niissä on ohut kuori. Bleu d’Auvergnen rasvapitoisuus kuiva-aineesta on 50 prosenttia. Sen maku on voimakas ja suolainen. Sitä suositellaan muun muassa jälkiruoaksi tai aperitiivin kanssa nautittavaksi, mutta se sopii myös salaatteihin ja kohokkaisiin tai lämpimän pähkinäleivän päälle. Riom-ès-Montagnesissa pidetään vuosittain "fête du Bleu d’Auvergne" -juhlat.


title: Brocciu

text: Brocciu on korsikalainen lampaan- ja vuohenmaidosta valmistettava pehmeä juusto. Sitä valmistetaan Corse-du-Sudin ja Haute-Corsen departementeissa. Brocciu on ainoa korsikalainen juusto, jolla on EU:n myöntämä alkuperäsuojaus.


title: Brocciu

text: Brocciun valmistuksessa käytetään vuohen- ja lampaanmaidon lisäksi heraa. Ensin hera kuumennetaan 40 asteeseen ja siihen lisätään raakamaito ja suola, minkä jälkeen seos kuumennetaan 80–90 asteeseen. Juusto kypsyy 15 päivässä. Tuoretta brocciuta kutsutaan nimellä "brocciu frais" ja kypsynyttä nimellä "brocciu sec" tai "brocciu passu".


title: Brocciu

text: Brocciun rasvapitoisuus kuiva-aineesta on 40 prosenttia. Kypsän brocciun maku on suolainen ja karvas. Brocciuta käytetään Korsikalla monessa ruokalajissa, ja sen paras sesonki on loka–kesäkuussa.


title: Cantal (juusto)

text: Cantal on ranskalainen lehmänmaidosta valmistettava puolikova juusto. Se on kotoisin Auvergnen keskiosista, ja sitä valmistetaan muun muassa Cantalin departementissa. Cantal-juuston historia ulottuu antiikin Rooman aikoihin 2 000 vuoden taakse, ja sillä on suojattu alkuperänimitys.


title: Cantal (juusto)

text: Cantalia kypsytetään kellarissa vähintään kuukauden ajan, ja se varastoidaan 4–6 kuukaudeksi. Cantal-lieriö voi painaa 10, 20 tai 43 kilogrammaa, ja sen kuori on paksu ja kuiva.


title: Cantal (juusto)

text: Cantalin rasvapitoisuus kuiva-aineesta on 45 %. Nuorena sen aromi on hapahko ja kitkerä ja kypsänä ilmeikkäämpi ja pikantti. Cantal sopii muun muassa hedelmien kanssa nautittavaksi, lämpimiin ruokiin, kohokkaisiin, gratiiniin, keittoihin tai kastikkeisiin. Se säilyy jääkaapissa hyvin pakattuna useita viikkoja.


title: Lari Väänänen

text: Lari Väänänen (es. Ronny Roslöf) on kuvitteellinen hahmo suomalaisessa televisiosarjassa "Salatut elämät". Sarjassa ensiesiintymisensä vuonna 2011 tehnyt Lari poistui sarjasta marraskuun alussa vuonna 2015, mutta palasi takaisin sarjaan saman vuoden joulukuussa. Seuraavan kerran Lari poistui sarjasta keväällä 2017 ja teki paluun helmikuussa 2018 parin jakson ajaksi. Lari palasi jälleen sarjaan syksyllä 2018.


title: Lari Väänänen

text: Homoseksuaalinen Lari on tullut suosituksi hahmoksi sarjassa yhdessä on-off-poikaystävänsä Elias Vikstedtin kanssa. Pari tunnetaan nimellä ”Larias”, ja heidän tarinaansa on käännetty YouTubessa usealle eri kielelle. Suositulla tarinalla on faneja ympäri maailman. 23. maaliskuuta 2017 nähdyssä jaksossa Lari poistui sarjasta Elias käsikädessä.


title: Lari Väänänen

text: Lari ei ole elämänsä aikana saanut mitään kunnon koulutusta ja eikä hänelle ole ollut kunnon omaa asuntoa.


title: Lari Väänänen

text: Lari esiintyi sarjassa ensimmäisen kerran Eliaksen muutettua Suomeen Brysselistä. Lari oli jääkiekkojengin kapteeni ja koulun kuningas, joka oli kiusannut Tale Taalasmaata jo pitkään haukkuen poikaa esimerkiksi homoksi. Lari alkoi kiusata myös Eliasta tajutessaan tämän olevan oikeasti homo. Sanavalmis Elias ei kuitenkaan hetkahtanut kiusanteosta, mikä sai Larin kiusaamaan poikaa entistä ahkerammin: tämä sai muun muassa Talen muuttamaan Eliaksen Facebook-profiilin nimeksi ”Elisa Vikstedt” ja latasi profiilikuvaksi muokatun kuvan Eliaksesta kukkamekossa.


title: Lari Väänänen

text: Kun Iida Mustosen ja tämän poikaystävän, Janne Haukkalan suhteen ajauduttua kriisiin Heidi Aaltosen takia, Iida päätti tehdä Jannesta mustasukkaisen Larin avulla. Lari oli innolla mukana Iidan ollessa yksi koulun suosituimpia tyttöjä ja kaksikko alkoikin seurustella. Iida alkoi kuitenkin pian oikeasti ihastua Lariin, joka näytti Iidalle toista harvemmin nähtyä puoltaan tukemalla tyttöä tämän äidin kuoltua. Lari ja Elias joutuivat olemaan yhä enemmän tekemisissä keskenään, koska Elias oli Iidan paras ystävä.


title: Lari Väänänen

text: Pian Iidan ja Larin suhteen alettua myös Elias löysi kumppanin, Ville Kurtin. Lari ei katsonut tätä hyvällä ja väitti vihaavansa homojen nuolemista yli kaiken. Tosiasiassa Lari tuli Eliaksesta pikkuhiljaa mustasukkaiseksi ja päätti kostoksi hakata pojan jenginsä kanssa naamiaisbileiden päätteeksi. Kun Elias ja Lari olivat kahden syrjäisellä kujalla ja Larin oli tarkoitus lyödä poikaa, tämä ei kuitenkaan pystynyt siihen vaan päätyi suutelemaan Eliasta paljastaen tälle oikeat tunteensa. Lari pakeni paikalta, mutta myöhemmin alkoi avautua Eliakselle itsestään enemmän, myöntäen, ettei voisi ikinä tulla kaapista homovastaisen isänsä ja jääkiekkoharrastuksensa takia.


title: Lari Väänänen

text: Pian Elias alkoi kehittää tunteita Laria kohtaan, ja kaksikko päätyi sänkyyn työskennellessään kouluprojektin parissa Eliaksen luona. Ahdistunut Lari pakeni paikalta, mutta kaksikolle alkoi pian käydä selväksi, että tunteet olivat liian vahvoja. Lopulta Lari jätti Iidan, mutta Elias ei heti lämmennyt Larille tietäessään pojan olevan syvällä kaapissa. Lopulta kaksikko päätti aloittaa salasuhteen. Suhde ei kuitenkaan kauaa pysynyt salassa. Pian Tale, Janne, Matleena Rintala, Katariina Mäkelä ja Kalle Laitela tiesivät totuuden. Iida järkyttyi saadessaan tietää salasuhteesta. Pojat päättivät erota, kun Lari halusi keskittyä jääkiekkoon ja lähteä Kanadaan. Suunnitelmat kuitenkin kaatuivat, kun Iida levitti koko koululle suutelukuvia Larista ja Eliaksesta. Jääkiekkoporukka pahoinpiteli ja hylkäsi Larin. Polvensa loukannut Lari joutui lopulta heittämään hyvästit haaveilleen urheilu-urasta.


title: Lari Väänänen

text: Lari ja Elias palasivat yhteen tajuttuaan edelleen rakastavansa toisiaan. Pian Larin homofobinen Ilkka-isä sai kuitenkin vihiä poikansa homoseksuaalisuudesta ja yritti naittaa tätä työkaverinsa tyttärelle. Lopulta Lari myönsi isälleen homoutensa. Lari tajusi, ettei Ilkka hyväksy asiaa ja karkasi asumaan Eliaksen luokse. Ilkka kuitenkin etsi keinoja pitää pojat erossa toisistaan: ensin Ilkka sulki Larin kontaktit Eliakseen ja sittemmin vei poikansa eheytymisleirille. Pian Lari tajusi Eliaksen pettäneen häntä Miska Koistisen kanssa ja päätti yrittää eheytyä homoudesta sydän murtuneena. Elias päätyi jättämään Larin, joka tuli kuitenkin pian toisiin aatoksiin. Lari palasi kotiin ja korosti olevansa pysyvästi homoseksuaali. Kun Ilkka jatkoi totuuden vastustamista, Lari hylkäsi kotinsa ja yritti palata Eliaksen luokse. Elias oli kuitenkin alkanut tapailla Miskaa ja ilmoitti, ettei hän näe tulevaisuutta Larin kanssa.


title: Lari Väänänen

text: Camilla Mustavaaran häädettyä Katariinan ja Jiri Viitamäen asunnostaan oli Lari vähällä joutua taas kodittomaksi, mutta tutustui Kalleen, joka otti Larin asumaan luokseen. Lari pääsi pian töihin Cafe Mooseen. Elias alkoi pian esittää mustasukkaisuuden merkkejä Larista Kallen lähellä ja päätyi auttamaan poikaa salaa rahallisesti tämän hävitettyä Moosen kassarahat. Katariinan järjestämissä tanssiaisissa tapahtuneen ammuskelun jälkeen Lari tajusi olevansa vain ystävä Eliakselle ja päätti siirtyä elämässään eteenpäin. Lari ja Kalle alkoivat ikäerostaan huolimatta lähentyä, ja lopulta pari päätyi suutelemaan. Lari ja Kalle aloittivat läheistensä vastustelusta suhteen ja Lari alkoi viimein olla lähes sinut homoutensa kanssa myös julkisesti.


title: Lari Väänänen

text: Asunnoton Lari päätyi asumaan maahanmuuttajien ränsistyneeseen taloon ja ryöstelemään ruokansa. Pian Eliaksen poikaystävä Miska sai tietää Larin kodittomuudesta ja alkoi auttaa tätä pienten avustusten muodossa. Lari kuitenkin hukkasi Miskan antamat rahat. Pojan pelastukseksi koitui Katariina, joka löysi Larin maahanmuuttajien talosta ja otti tämän asumaan kotiinsa Pihlajakadulle. Lari kohtasi Heidin kanssa yhteen muuttaneen Marianna-serkkunsa. Poika päätyi suutelemaan Eliasta, mutta tämä päätti säilyttää suhteensa Miskaan.


title: Lari Väänänen

text: Larin ja Kallen suhde ajautui pian kriisiin, kun Kalle asetti työnsä miesystävän edelle ja lähti työmatkalle Intiaan ilman Laria siitä huolimatta, että oli luvannut ottaa tämän mukaan mutta lopulta ei halunnut menettää mainettaan sairaalassa. Lari ajautui taas Eliaksen luokse, jolla puolestaan oli ongelmia suhteessaan Miskan kanssa. Larin ja Eliaksen tunteet alkoivat lämpiämään, kun nämä päätyivät tutkimaan Mariannan puuhia. Lopulta kaksikko päätyi sänkyyn, mutta päätti silti pysyä yhdessä kumppaniensa kanssa. Pojat eivät kuitenkaan ehtineet sopia riitojaan Kallen ja Miskan kanssa, sillä paljastumistaan pelkäävä mielisairas Marianna kaappasi pojat. Kalle ja Miska saivat tietää pettämisestä sillä välin kun pojat olivat kaapattuina. Miskan ja Eliaksen suhde päättyi, koska Eliaksella oli tunteita Laria kohtaan, eikä Miska halunnut enää seurustella Eliaksen kanssa. Elias yritti saada Larin takaisin, mutta Lari valitsi Kallen.


title: Lari Väänänen

text: Lari muutti Heidin asuntoon vuokralle tytön lähdettyä vaihtoon Lontooseen ja nautti uudesta vapaasta elämästään. Pian kuitenkin Lari sai kuulla Jannen tekemän isyystestin näyttäneen negatiivista ja että tämä ei olekaan todennäköisesti Sannin Ilja-pojan isä kuten on luultu. Kauhukseen Lari alkoi muistaa tapahtumia Moosen kassaryöstön tapahtumayöstä, jolloin päätyi kännissä ja sydän särkyneenä harrastamaan seksiä Sannin kanssa homoudestaan huolimatta. Lari päätyi tivaamaan Sannilta onko Ilja hänen lapsensa ja Sanni totesi sen olevan hyvinkin todennäköistä. Kaksikko ei varmistanut asiaa, mutta päätti salata sen kaikilta suojellakseen parisuhteitaan Talen ja Kallen kanssa peläten näiden loukkantuvan jos kuulevat totuuden. Lari väitti Sannille, että ei tunne isällisiä tunteita Iljaa kohtaan, mutta on kuitenkin päätynyt katselemaan poikaa eri lailla kuin aiemmin. Tämän lisäksi Lari on tuntenut ahdistusta joutuessaan salaamaan miesystävältään Kallelta olevansa tämän siskopuolen lapsen isä sekä valehtelemaan myös parhaalle ystävälleen Jannelle vauva-asiasta. Ismon ja Kristiinan häissä Lari kuitenkin paljasti totuuden kaikille. Lari lähti yksin pelastamaan Iljaa hänet kaapanneelta sosiaalivirkailijalta, mutta Elias tuli aseen kanssa paikalle ja samassa rytäkässä Lari sai osuman luodista, jonka Elias ampui vahingossa, koska sosiaalivirkailija yritti estää häntä. Tilanteesta Lari joutui leikkaukseen ja hengityskoneeseen. Kun Sanni ja Ilja poistuivat sairaalasta Larin huoneesta, niin hetken myöhemmin Larin sydän pysähtyi ja Lari elvytettiin uudelleen.


title: Lari Väänänen

text: Helmikuussa 2018 Lari teki vierailun sarjassa, kun Kalle Laitela, Peppi Puolakka ja Pietari Haukkala menivät Poriin koulutukseen. Selvisi, että Lari asuu Porissa ja toimii siellä ATK-konsulttina. Lari ja Kalle tapailivat, mutta Kalle päätti olla uskollinen Sami Kososelle.


title: Lari Väänänen

text: Lari palasi jälleen syksyllä jaksossa 3422, jolloin hän korjasi Kallen työkoneen. Hänestä oli tullut ICT-asentaja.


title: Cheshire (juusto)

text: Cheshire tai chester on englantilainen lehmänmaidosta valmistettava puolikova juusto. Cheshire on kotoisin Westchesterin kreivikunnasta, ja se on mahdollisesti koko Englannin vanhin juusto. Cheshirestä on olemassa myös homejuustomuunnos nimeltä "Shropshire blue".


title: Cheshire (juusto)

text: Cheshire-kiekko painaa noin 22 kilogrammaa, sen läpimitta on 30 cm ja kuori kellanruskea. Juustoa valmistetaan myös harkkoina. Cheshire kypsyy vähintään 3–6 kuukauden ajan.


title: Cheshire (juusto)

text: Cheshiren rasvapitoisuus kuiva-aineesta on 50 %. Sen maku on hiukan suolainen, mausteinen ja pikantti. Cheshire sopii hyvin hedelmien tai hedelmäkakun kanssa nautittavaksi, kuten myös paahtoleivälle ja ruoanlaittoon. Se sopii myös valkoviinin kanssa yhteen.


title: Anthony Banzi

text: Anthony Banzi (s. 28. lokakuuta 1946) on tansanialainen roomalaiskatolinen piispa. Hänet vihittiin papiksi 29. heinäkuuta 1973, ja hänet nimitettiin Tangan hiippakunnan johtoon 10. kesäkuuta 1994. Piispaksi vihkiminen seurasi 15. syyskuuta. Pääkonsekraattorina toimi Polycarp Pengo, jota avustivat Josaphat Louis Lebulu ja Telesphore Mkude.


title: HKI Crates

text: HKI Crates on suomalainen hip hop -tuottajakollektiivi, jonka muodostavat yhdeksän suomalaista hip hop -tuottajaa: Aksim, Clymax, Flam, Jake the Break, Janne K, Staffro, Super Janne, Väiski ja X23.


title: HKI Crates

text: Ryhmän ensimmäinen sen omaa nimeä kantava tuottajalevy "HKI Crates" julkaistiin Monsp Recordsin kautta 27. heinäkuuta 2012. Albumin ensimmäinen single "Kyllä sä tiedät sen" julkaistiin toukokuussa 2012. Singellä vierailevat SP ja Kalle Kinos. Albumin kappaleesta "Lelu" julkaistiin musiikkivideo heinäkuun alussa ja se julkaistiin myös 7" -singlenä. Kappaleella vierailevat Kemmuru ja Puppa J. Albumin kolmas näytekappale "Spessujopo" julkaistiin heinäkuun lopulla musiikkivideon kera. Kappaleella vierailevat Solonen ja Kosola. "HKI Crates" -albumi nousi Suomen virallisen listan sijalle 42.


title: Fontina

text: Fontina on italialainen lehmänmaidosta valmistettava puolipehmeä juusto. Sitä valmistetaan ainoastaan Luoteis-Italiassa Aostanlaaksossa. Fontina on Euroopan unionissa nimisuojattu elintarvike merkinnällä suojattu alkuperänimitys (SAN, , ).


title: Fontina

text: Fontina valmistetaan kahden lypsykerran raakamaidosta, se suolataan kuivumisen jälkeen ja kypsytetään noin kolme kuukautta 6–10 asteen lämpötilassa. Fontina-kiekko on ohutkuorinen, litteä ja pyöreä, noin 30–45 cm halkaisijaltaan, ja se painaa 8–18 kilogrammaa.


title: Fontina

text: Fontina on miedon aromaattinen ja helposti sulatettava juusto. Sen rasvapitoisuus kuiva-aineesta on 45 %. Fontinaa voi käyttää esimerkiksi leivän päällä ja lämpimien ruokien valmistuksessa, ja viiniksi sen kanssa sopii punaviini.